
AKADEMIKO ŽODIS. 


Bene svarbiausias Vilniaus akademinio jaunimo šiųdienis 
uždavinys — tai vadovauti mūsų krašto sodžiaus jaunimui 
tautiško atgimimo žygyje. Juo glaudesnis bus akademikų ben- 
dradarbiavimas su sodžiaus jaunuomene, tuo spartesnis ir 
vaisingesnis bus lietuviškos šviesos darbas mūsų krašte, tuo 
greičiau sulauksim visų mūsų brolių tautinio atsikėlimo. 

Mūsų sodžiuje glūdi daug potencialės jėgos. Sodžiaus 
jaunimas dažnai parodo gražių idealistinių užsimojimų. Daž- 
nai sodietis jaunuolis moka atsisakyti nuo daugelio jaunatvės 
lengvų malonumų ir imasi lietuviško veikimo, nors su juo 
surišta daug sunkumų. O ėmęs dirbti nemaža ir nuveikia. 50- 
džiaus jaunimas dar daugiau parodytų gerų norų ir kilnių sie- 
kimų, jei daugiau žinotų, ko norėti ir ko siekti, o jo darbo 
vaisiai būtų keliariopai gausesni, jei jis geriau mokėtų tą 
darbą dirbti. Žodžiu, sodžiaus jaunuolio’ širdyje ir raumenyse 
dar snaudžia didelė jėgos atsarga. 


Tą potencijalę sodžiaus jėgą reikia paversti dinamine jėga 
ir įkinkyt ją naudingan darban, nes kitaip ji sunyks nesuvartota. 
Vienur gal reiktų atvėsusiose tautiečių širdyse kilnių troškimų 
ugnį sukurti, kitur — gal tik išjudint sustingusius raumenis, 
o kai kur labiau užžėlusiam dirvone gal reiktų ir pirmą vagą 
išvaryti. Geriausia tai galėtų ir privalėtų atlikti mūsų jaunieji 
akademikai. 

Tiesa, lietuviško sodžiaus tautinis gaivinimas — visos lie- 
tuvių šviesuomenės bendra pareiga. Bet vis dėlto drąsiausios 


lietuvio viltys lengviausia jungiasi su akademinio jaunimo 
galimais žygiais. 

Sodžius daugiausia tikisi paramos švietimosi darbe iš 
jauno akademiko visų pirma todėl, kad jis artimai su tuo so- 
džium sutapęs. Juk dauguma mūsų studijuojančio jaunimo 
kilusi iš sodžiaus, ten pirmaisiais savo džiaugsmais guodės 
ir pirmaisiais gyvenimo sunkumais sielojos. Ne vienas ir ne 
kartą ten savo dvasios ir kūno jėgas stiprino ir apie didžius 
laimėjimus svajojo. Kai kurie sodžiuje turi savo tėvelį ar mo- 
tutę, seselę ar broliuką ir daugelį daugelį draugų bei prie- 
telių — jie ten visų mylimi ir jiems visi artimi. To natura- 
laus ryšio nutraukti nevalia. 

Be to, sodžiaus jaunimas laukia daug broliškos paramos 
iš akademinio jaunimo ir todėl, kad pastarasis iš tikrųjų gali 
jos nemaža suteikti. Sodžiui dažnai trūksta reikalingiausių 
mokslo žinių, o akademinis jaunimas jų turi gana daug ir 
lengvai galėtų su savo mažamoksliais tautiečiais jomis pasida- 
linti. Juk kam daugiau duota, iš to daugiau ir reikalaujama. 

Jaunų akademikų pareiga padėti sodžiaus jaunuomenei 
šviestis darosi dar labiau ryški, kai paimi galvon, jog daugu- 
ma jų tapo akademikais tik jų brolių sodiečių pasiaukojimo 
dėka, kurie paliko prie senos žagrės ir sunkiai uždirbtu 
skatiku rėmė moksleivį. Tai buvo kilni paskola, kurios juk 
negalima negrąžinti. 

Pirmasis Vilniaus lietuvių organizuoto akademinio gyve- 
nimo dešimtmetis parodė, kad dauguma mūsų studijuojančio 
jaunimo tą savo visuomenišką uždavinį tikrai suprato. Juk 
mūsų jaunimo spauda ir jaunimo organizacijos žymia dalimi 
jaunųjų akademikų pastangomis ir darbu sukurtos. Lietuvių 
organizacijų darbuotėje sodžiuje taip pat daugelis akademinio 
jaunimo dalyvavo. 

Tačiau negalima pasakyti, kad visos jaunųjų akademikų 
jėgos ir visos bendradarbiavimo su sodžium galimybės buvo 
išnaudotos. Norisi tvirtai tikėti, kad antrą Vilniaus lietuvio 
akademiko dešimtmetį kiekvienas pradėsim su ištiesta broliška 


ranka mūsų kaimo jaunimui. 
Akademikas. 

Kun. prel. Aleksandras Dambrauskas-Jakštas'), 


(Jo 75 metų amžiaus sukaktuvių proga). 


Trumpas žmogaus gyvenimas apmestas neilgomis laiko valando- 
mis, ataudžiamas įvairiais darbais. Kuo gražesnių spalvų įaudžia audėja 
į savo kilimą, tuo jis vertingesnis. Taip lygiai ir žmogaus gyvenimas. 
Kieno gyvenimo kelias būna grįstas kilnumu, pasiaukojimu savo tautos 
gerovei, Visagalio šlovei ir žmonijos labui, toksai asmuo visų žmonių 
gerbiamas, branginamas, o jo vardas plačiai minimas. 

Prie tokių žmonių, kurie savo 
kilnia siela, tvirta nepalenkiama va- 
lia, aukšta dora, giliu mokslu, di- 
džia Dievo ir Tėvynės meile iškėlė 
Lietuvos vardą ir savo nenuilstamu 
darbštumu išaudė savo tautai gra- 
žiausią, darniausių spalvų kilimą, — 
priklauso ir kun. prelatas Aleksan- 
dras Dambrauskas— Adomas Jakštas, 
kuriam šių metų rugpiūčio mėn. 
27 dieną suėjo lygiai 75 metai am- 
žiaus ir 45 metai spaudos, kultūros 
ir mokslo darbuotės. Kun. Ą. Dam- 
brauskas - Jakštas yra didelio garso 
žmogus, todėl sukaktuvių proga pra- 
vartu būtų ir mums, Vilniaus krašto 
lietuviškam jaunimui, arčiau pažinti 
Jubiliato asmenį ir jo atliktus darbus. 

Aleksandras Dambrauskas yra 
kiles iš grynai lietuviškos šeimos. 
Gimė jis 1860 metais rugpiūčio 27 
dieną Kuronių kaime, Pagirio para- 
pijoje, Ukmergės apskrity. Jo tėvai 
turėjo 20 ha žemės sklypą ir buvo 
karališki ūkininkai, vadinas, nėjo | 
ponams baudžiavos. Vietos ir apy- Lietuviškosios kultūros ir lietuvių tautinio 
linkių kaimynai Dambrauskus vadino atgimimo vienas didžiųjų kūrėjų prel. Aleks. 
Jakštais, nes pirmykštė jų sodyba Dambrauskas-Jakštas, kuris šiemet minėjo 
buvusi Jakštupio pakrantėje. Taip 13 men STN ŽAS E 
juos ir iki šiai dienai žmonės tebevadina. Todėl ir kun. Dambrauskas 
pasivadino Jakštu. 

Savo kūdikystės dienas Aleksandras praleido lietuviškoje aplinkoje, 
nes jo tėvai ir kaimynai kalbėjo tiktai lietuviškai. Kitaip ir nemokėjo. 
Tik jau daug vėliau ton apylinkėn ėmė skverbtis lenkiškumo banga, bet 
ir tuomet nedaugelis ištautėjo. 

Rami Aleksandro ankstyvoji kūdikystė. Bet štai, dešimtus metus 
eidamas, jis netenka motutės. Po motutės mirties mažą našlaitį pasi- 
ėmė auginti dėdė advokatas Petras Vaičiūnas. Pas dėdę pradėjo jis pir- 
muosius mokslo žingsnius. 

Tada buvo lietuvių tautai labai sunkūs laikai. Mat, tuomet buvo 
uždrausta lietuviams spauda ir niekur nebuvo galima gauti lietuviško 


„) Referatas skaitytinas jaunimo susirinkimuose, 

elementoriaus, lietuviškos maldų knygelės. Už lietuviškų knygų skaity- 
mą žandarai sodindavo žmones į kalėjimus, tremdavo į šaltąjį Sibirą. 
Todėl ir mažam Dambrauskui pirmąjį Dievo žodį teko skaityti iš lenkiš- 
kos maldų knygelės. 

Ziemą būdavo pas dėdę, o vasarą grįždavo pas tėvelį, kur gany- 
davo bandą. Iš tų laikų liko jam daug vaikiškų atsiminimų. Stai kaip pa- 
sakoja Vaižgantas: „...Atmena gaivinantį rytmečio šaltį, pievas rasotas 
stambiais lašais, žymius žmonių pėdus drėgnoje žolėje; mato palengva iš 
miško kylančią saulę ir save linksmai žingsniuojantį per krūmus paskui 
gyvulius, girdi avių bliovimą, barškalų skambėjimą, skerdžiaus trimita- 
vimą...“ (Vaižganto Raštai IV tomas). 

Po kurio laiko Aleksandrą pasiima pas save jo dėdė kun. Stasys 
Dambrauskas, Kriukių klebonas. Kriukiuose būdamas Aleksandras lankė 
vienerius metus pradžios mokyklą. Paskui, pasiruošęs per vasarą, 1872 
metais įstojo į pirmą Šiaulių valstybinės gimnazijos klasę. 

Gimnazijoje Aleksandrui mokslas sekėsi gerai. Ypač jo gabumai 
pasirodė matematikoje. Be to, labai mėgo skaityti knygas. Daugiausia 
jų perskaitydavo per atostogas beviešėdamas pas dėdę. Todėl pabaigęs 
gimnaziją Aleksandras Dambrauskas savo draugus buvo pralenkęs ir 
peršokęs visa galva. 

1880 metais, pabaigęs Šiaulių gimnaziją, Dambrauskas įstojo Petra- 
pilio universitetan, gamtos-matematikos fakultetan. Studijuodamas Pe- 
trapilio universitete jis turėjo progos klausyti garsių mokslo vyrų pa- 
skaitų, kaip pav.: Mendelejevo, Passey, Solovjovo ir kitų. 

Nors Dambraskas matematika labai domėjosi ir ją mėgo, tačiau 
diena dienon jo sieloje vis labiau brendo pašaukimas Dievo tarny- 
bon. Jo sielos persilaužimo ir palinkimo į teologiją priežastim tarp kit- 
ko buvo profesoriaus Vladimiro Solovjovo skaitomos filosofijos paskai- 
tos, apie kurį Dambrauskas šitaip atsiliepia: 

„Būdamas 1880—1881 m. Peterburgo Universiteto Fizikos-Matema- 
tikos fakulteto studentas, aš turėjau laimės klausyti visų fakultetų stu- 
dentams skaitytų VI. S. Solovjovo filosofijos lekcijų. Vėliau studijuoda- 
mas jo genijališkus raštus, aš stiprinau jais savo katalikiškus įsitikini- 
mus. Jo veikalai yra man nušvietę pagrindinius religijos ir krikščioniš- 
kojo gyvenimo klausimus. Taigi galiu tarti, kad joks katalikų apologe- 
tas, joks kitas krikščioniškas filosofas. nėra mano dvasiai suteikęs tiek 
šviesos, kiek VI. Solovjovas. („Užgesę Ziburiai“ 365 pusl). 

Pabuves vienerius metus universitete, galutinai nutarė eiti į kunigus. 
Todėl pasiėmes dokumentus parvažiavo pas dėdę kunigą, o 1881 metų 
rudenį įstojo Zemaičių kunigų seminarijon Kaune. 

Dvasinėje seminarijoje Dambrauskas šalia tiesioginių studijų, 
daug skaitė ir ėmėsi tautinio darbo. Susidaręs klierikų būrelis pradėjo 
leisti ranka rašytą laikraštėlį „Lietuvą“, kurio redaktorium buvo Dam- 
brauskas. Taigi seminarijoje prasidėjo jo gausingų darbų -užuomazga. 

Seminarijos vyriausybė, matydama, kad Dambrauskas yra nepa- 
prastų gabumų jaunuolis, 1884 metais savo lėšomis išsiuntė ji Petrapi- 
lio dvasinėn akademijon, kurią jis po ketverių metų pabaigė, gaudamas 
teologijos magisterio titulą. 

Isišventęs kunigu Aleksandras Dambrauskas į gyvenimą išėjo apsi- 
ginklavęs giliu mokslu. Tų pačių 1888 metų rudenį, jis buvo paskirtas 
Panevėžio realinės gimnazijos kapelionu, 

Būdamas susipratęs lietuvis, jis negalėjo ramiai žiūrėti į skriau- 
džiamus lietuvius moksleivius. Mat, mokiniai katalikai caro šventės die- 
nomis buvo varomi melstis cerkvėn. Kun. Al. Dambrauskas prieš tokį 
elgesį užprotestavo ir 1889 metais vienos caro šventės metu nusivedė 
mokinius bažnyčion ir čia atlaikė už carą mišias. Gimnazijos valdžia 
palaikė jį tvarkos ardytoju. Netrukus kapelionas buvo nuvežtas į Kre- 
tingos vienuolyną „atgailauti“. Tų pačių 1889 metų birželio mėn. kun. 
Dambrauskas, valdžios įsakymu, ištremtas penkeriems metams į Ustiužną, 
Naugardo gubernion, 

Niūrus ir kurtus buvo tas kraštas. Artimiausia geležinkelio stotis' 
kaip sako pats Dambrauskas, buvo už 120 varstų, o antra — už 180: 
Vasaros metu už 60 varstų plaukdavo garlaivis... 


Švenčionėlių Lietuvių Šv. Kazimiero Draugijos skyriaus valdyba. Iš kairės dė- 
Šinėn sėdi skyriaus pirmininkas J. Rukšėnas (x). Toliau — sekretorius K. Ga- 
jauskas. Stovi abu valdybos nariaibe ypatingų porcigų J. Verseckas ir K.Verikas. 
Už jų iždininkas J. Jarmališ ir paskutinis — vice-pirmininkas K. Jarmalis. 
Vidury sėdi Švenčionėlių skaityklos vedėja p. V. Pilypavičiūtė. Visi jie yra dideli 


„Jaunimo Draugo“ mylėtojai ir jo platintojai. 


Tame nuo pasaulio atskirtame kampely kun. Dambrauskas netikė- 
tai susipažino su dr. Vincu Pietariu, kurį irgi čia likimas atbloškė. Mat, 
jis šitame miestely buvo daktaru. Jubiliatas su savo tautiečiu dr. V.Pie- 
tariu nuoširdžiai susidraugavo. Jo paragintas Pietaris ėmė rašyti. Bet 
kadangi tuo metu Rusijoje lietuviai neturėjo spaudos, o už bet kokį 
lietuviškų raštų platinimą grėsė didelė bausmė, tai dr. Pietaris bijojo 
duoti savo raštus Prūsų lietuvių spaudon. Nebuvo kas daro. Kun. Dam- 
brauskas ėmė perrašinėti jo rankraščius, kad kartais, išėjus dalykui 
aikštėn, autoriui nereikėtų nukentėti, ir siųsdavo juos „Apžvalgai“, 
„Tėvynės Sargui“, „Varpui“ ir kitiems laikraščiams, kurie tuo metu ėjo 
Prūsų Lietuvoje. Tokiu būdu kun. Dambrauskas perrašė šiuos Pietario 
veikaliukus: „Spargučio žiedą“, „Raugalų Raulą“, „Kaimo teismą“, „Vin- 
cą Žanavyką“, „Anuo metu“, „Irškų“, „Du žydu draugu“ ir kitus. 

— O dr. Pietaris, perskaitęs juos laikraščiuose—sako prel. Dam- 
brauskas — labai džiaugdavosi, kad jo darbas nenuėjo niekais. 

Nuo to laiko dr. Pietaris nebenustojo rašęs. Dirbo lietuvių tautai 
iki pat mirties. Svarbiausias jo veikalas — „Algimantas“, istorinė apysa- 
ka, kuri buvo atspausdinta tik jam mirus. 

Turbūt, jei ne kun. Dambrauskas, nebūtume turėję Vinco Pietario, 
kuris šiandie mūsų literatūroje užima svarbią vietą, o anais laikais buvo 
nepavaduojamas darbininkas. 

Praslinkus ištrėmimo laikui, 1894 metais kun. Dambrauskas sugrįžo 
Kaunan. Bet kaip „baustas“ ilgai negalėjo gauti jokios vietos. Visi jo 
kratėsi. Tik palaukus kurį laiką skiriamas patarnauti Kauno kalėjimui, po 
to gavo laikinai valdyti mažytę šv. Gertrudos bažnytėlę. Tik pagaliau 
1898 metais kun. Dambrauskas buvo pakviestas Kauno dvasinėn semi- 
narijon profesorium, o 1900 metais Zemaičių vyskupas Mečislovas Paliu- 
lionis paskyrė jį savo sekretorium. 

Tuo metu kun. Dambrauskas parašė: „Doctrina ecclesiae rusicae 
de libris deuteracanonicis“. (Rusų bažnyčios mokslas apie deuteraka- 
nonines knygas). 

itas veikalas garsiai nuaidėjo po plačią Rusiją. Valdžia kun. Dam- 
brauskui pasidarė palankesnė ir 1902 metais paskyrė jį Petrapilio dvasi- 
nės akademijos profesoriumi, kur dėstė Šv. Raštą. Be to, tuo pačiu metu 
jis buvo pakviestas mokyti tikybos Ksenijos ir Elžbietos institutuose. 

Tačiau profesoriaus titulas kun. Dambrausko nežavėjo. Jis vis la- 
biau ima galvoti apie atgimstančios tėvynės reikalus. Mat, atgavus lie- 
tuviams spaudą ir po 1905 metų kiek atsipeikėjus, ėmė busti iš gilaus 
miego Lietuvos kraštas. Pradėtajam darbui reikėjo daug darbininkų, 
o jų kaip tik trūko. Todėl 1906 metais prof. Dambrauskas, palikęs Pet- 
rapilį, atvažiuoja Kaunan ir čia stoja į pirmąsias lietuviško fronto ko- 
votojų eiles. 

Kaune laiko negaišta. Griebiasi visokio darbo. Tarp kitko tais pz- 
čiais metais įsteigia Šv. Kazimiero Draugiją geroms, populiarioms kny- 
goms leisti, o šv. Tėvas duoda jai palaiminimą. Kitais 1907 metais 
jis pradėjo leisti inteligentams skiriamą mėnesinį žurnalą „Draugiją“, 
kuri redagavo iki 1932 metų. Be to, vėliau redagavo „Nedeldienio Skai- 
tymus“, „Ateitį“ ir esperanto kalba leidžiamą „Litova Stelo“. 

Kun. prof. Dambrauskas dirbo išsijuosęs. Bet dažniausiai vienas. 
Pasak Tumo - Vaižganto, keliokika krypčių, keliolika pozicijų ir viską 
dirba pats, niekur kitais nepasivaduodamas, nors troško susilaukti pa- 
dėjėjų. Viską drąsiai nušviesdavo stipria savo individualybe, „jakštiš- 
kai“ sakoma. 

Jubiliatas sekė kiekvieną lietuvių literatūros ir kultūros žingsnį ir 
vertino juos kritiškai. Nuo jo plunksnos drebėdavo rašytojai... „Geriau 
nepakliūti Jakštui į nagus; už pasipriešinimus duodavo ir pasivydamas 
pridėdavo. ...Niekados nepaliko ir geru už gera neatsimokėjęs, kaip už 
bloga neatsikirtęs. Savo teises gynė viešai, o palengvinimų iš niekur 
nelaukė“ —rašo Tumas. 

Kun. Dambrauskas - Jakštas, pradėjo rašyti jau 1884 metais. Pir- 
masis raštas — „Daina praščiokėlio, nemokančio rašyti“ buvo atspausdin- 
tas „Aušroje“. Bet vaisingiausias jo publicistinis darbas buvo tuo metu, 
kada ėjo „Apžvalga“ ir „Tėvynės Sargas“. Jis nenustoja rašinėjęs į įvai- 
rius laikraščius bei žurnalus ir dabar, susilaukęs žilos senatvės. 

Jakšto kūrybos čia nenagrinėsime. Netgi sunku būtų suskaityti, ką 

jis yra parašęs. Tik dalis jo raštų išleista atskiromis knygomis. Kiti iš- 
simėtę įvairių laikraščių puslapiuose. Publicistikos pirmoji dalis: „Ką 
pasakė Jakštas“ jau išleista. Bet, palyginti, tai tik lašelis Dambrausko 
raštų gausybėse. Nesurankioti raštai meno, matematikos bei kitais 
klausimais, kurių iš viso susidarytų daugiau dvidešimties tomų. Kritikos 
straipsniai surinkti ir išleisti dviem tomais — „Mūsų naujoji literatūra“ 
1203 pusl. Be to dar išleido „Užgesę Žiburiai“ 500 pusl. — biografijų ir 
nekrologų rinkinys. „Mokslas ir tikėjimas“ 500 pusl.ir daug kitų. 


Kukiškio, Pašalčių ir Krūminių sodžių jaunimas, kuris š. m. rugsėjo mėn. 
surengė pirmas Valkinyko padangėj tinklasviedžio rungtynes. 


Dambrauskas - Jakštas yra didelis lietuvis patrijotas ir katalikų 
tikėjimo gynėjas. Geriausiai apie jį pasako Vaižgantas: „Aš nematau 
kito žmogaus, kuris taip organiškai būtų sutapęs su lietuvių tauta, tiek 
aršiai gynęs Katalikų Bažnyčią, kaip Dambrauskas“. Savo tautai ir Baž- 
nyčiai dirbo iš pat jaunystės. Todėl Žemaičių vyskupas Pranciškus Ka- 
revičius už nepaprastus nuopelnus katalikų tikėjimui 1914 metais pa- 
skyrė kapitulos prelatu. 

Nemažiau pasižymėjo ir matematiškais darbais. Parašė geometrijos, 
trigonometrijos vadovėlius ir yra plačiai žinomas visoje Lietuvoje, kaip 
didelis matematikas. Už tai Lietuvos universitetas 1928 metais suteikė 
prel. A. Dambrauskui Gamtos-Matematikos garbės daktaro titulą. 

Dideli prel. Al. Dambrausko darbai, bet jo asmuo labai kuklus. 
Jis niekuomet neieškojo asmeninių gerumų. Nemėgsta gyvenimo triuk- 
šmo. Beveik niekur viešumoje nesirodo, it vienuolis. Jis dirba ir dir- 
ba. Nepailso ir senyvo amželio susilaukęs. Tik tuomet jį mato žmonės, 
kai kiekvieną ankstų rytą eina bažnyčion mišių laikyti. 

Tų nepaprastų sukaktuvių proga, Vilniaus krašto lietuviškas jauni- 
mas nuoširdžiai linki Garbingam Jubiliatui dar ilgai pasidarbuoti mūsų 
tautos gerovei. V. Gr. 

JONAS ČEKAUSKAS 
Man gera. 


Man gera džiaugtis spindinčia saule, Nesunku nešti likimo našta, 

Gera bučiuoti nekaltos gėlės, Malonu ryžtis, nepasiduoti. 

Smagu klajoti šiame pasauly, Gera man dirbti dėl brangaus krašto, 
Kur šalia vargo tiek vilčių kėlės, Smagu gyventi, linksma dainuoti, 


Gera gyventi—visko pakanka, 

Reik tik mokėti pamiršti vargą, 
Broliui suklupus, ištiesti ranką, 
Karštai pamilti pasaulį margą... 


TĖVYNĖS GARBEL 


Mūsų tautos didvyriai, Atlanto nugalėtojai Darius ir Girėnas, prieš 
skrisdami į savo tėvynę, parašė testamentą, kuriame tarp kitko skaito- 
me: „Lituanikos“ laimėjimas tegu stiprina Lietuvos sūnų dvasią ir įkve- 
pia juos naujiems žygiams! „Lituanikos“ pralaimėjimas ir nugrimzdimas 
i Atlanto vandenyno gelmes tegu auklėja jaunųjų lietuvių atkaklumą ir 
ryžtumą, kad sparnuotas lietuvis būtinai įveiktų klastingąjį Atlantą Tė- 
vynės Lietuvos garbei!“ 

Darius ir Girėnas Atlantą nugalėjo ir garbingai žuvo prie Tėvynės 
vartų. Jų testamentą pereitą mėnesį įvykdė drąsus lietuvis lakūnas 
Feliksas Vaitkus, pasiryžęs kovoti su Atlantu ir jo audromis dėl visos 
Lietuvos ir visų lietuvių garbės, dėl ryškesnės lietuvių tautos teisės būti 
garbingų Atlanto nugalėtojų šeimos nariu. 

Nors milžinas Atlantas šėlo ir žiaurios jo audros draskė „Lituani- 
kos II“ sparnus, nors tamsūs rūkai su šalčiu trukdė kelionę, tačiau 
lakūnas Vaitkus lietuviška valia nugalėjo visus sunkumus ir'parodė pa- 
sauliui, kad lietuvių tauta prilygo didžiosioms tautoms ir jos sūnaus 
pavardė yra įrašyta į aviacijos istorijos lapus šale Lindbergo, Posto, 
Mollisono ir kitų. 

Šie metai viso pasaulio lakūnams buvo labai nelaimingi. Daug jų 
bandė įvykdyti tolimus skridimus, tačiau beveik visi bandymai baigėsi 
nepasisekimais ar katastrofomis. Tik vienas Feliksas Vaitkus šiemet 
perskrido Atlanto vandenyną. Ir dėl to jis yra laimingiausias ir didžiau- 
sios kultūringo pasaulio pagarbos susilaukęs lakūnas. Visa lietuvių tauta, 
visi jos sūnūs ir dukros su dideliu džiaugsmu sveikino tą didįjį lakūną, 
laimingai pasiekusį gimtinį kraštą. 

. m. rugsėjo mėn. 21 dieną Lietuvon atskriejo iš Amerikos nepa- 
prasta žinia —lakūnas Feliksas Vaitkus pakilo žygiui į Kauną. Zinia žai- 
bo greitumu pasklydo po visą kraštą. Sujudo, sukruto visi kas tik gyvas. 
Žmonės apgulė radio imtuvus, gaudė laikraščius, ieškodami naujienų, 
kokių nors žinių apie Vaitkaus skridimą. Minutės slinko išlėto. Žmonių 
lūipose nuskambėjo įvairūs gandai. Tik kiek vėliau gauta žinių, kad 
„Lituanika II“ nusileido ir kiek aplūžo Airijoje. Tai buvo baisus smūgis 

visam kraštui. Nuliūdo tūkstantinės minios, nusviro žmonių galvos, sun- 
kias dūmas dūmodamos. Visų širdis suspaudė skausmas. 

Netrukus gauta žinių, kad Vaitkus laimingai perskrido vandenyną, 
tik dėl kūro turėjo nusileisti laisvojoj Airijoj. Atsipeikėjo žmonių minios, 
atsigavo visa lietuvių tauta, kad jos drąsuolis sūnus po garbingojo žy» 
gio išliko sveikas. Visų širdys suplakė džiaugsmo banga, kad mirtis šį 
kartą nepareikalavo jos didvyrio sūnaus gyvybės, 

Nekantriai laukta dienos, kada Vaitkus atvyks pas savuosius, Ilgai 
laukti nereikėjo. Lakūnas, vos truputį pasilsėjęs ir atlikęs reikalingiaus 
sius kelionės formalumus, lyg sakalas dūmė į laisvąją tėvų šalį. 

Iš viso krašto būrių būriai žmonių visokiomis susisiekimo prie- 
monėmis traukė Kauno link, kad galėtų sutikti ir pasveikinti vyrą, kuris 


Ma mm Ne m Aaa a T M i ATI Ta Ta A T TSKP, 


Nugalėjusi žiaurųjį Atlantą „Lituanikos I“ sparnuotoji sesuo: „Lituanika IT“, pri- 
versta nusileisti laisvoje Airijoje. Dešinėj „Lituanikos II“ vairuotojas leitenantas 
Feliksas Vaitkus. 


savo drąsa nugalėjo siaubingąji Atlanto vandenyną, kuris po savo ko- 
jomis pamynė visus jo baisumus 'ir laimėjo sunkią kovą su mirtimi 
dėl savo senosios Tėvynės ir keturių milijonų tautos garbės. 

Bematant susirinko apie 50 tūkstančių žmonių minia, lyg koks 
skruzdėlynas kuždėte kuždėjo. Gražių gėlių pluoštai puošė minią, o vė- 
liavų miškai tyliai ošė lakūno garbei. 

Visi dairėsi į pietus ir vakarus, sekdami net kregždžių, nardančių 
dangaus mėlynėje, kiekvieną judesį. 

— Vaitkus, Vaitkus! —suklykė minios. Iš tikro, nuo Klaipėdos krašto, 
tartum juodasis aras, pamažu slinko orlaivis, jį sekė šesi jo palydovai. 
Orlaiviai, padarę ratą aplink Kauną, pamažu nusileido į aikštę, kur jų 
burzgimą viršijo žmonių džiaugsmingi šūkiai, garsūs valiavimai ir me- 
lodingi orkestrų tonai. 

— Senai ir beviltiškai laukėt skridimo — kalbėjo, išlipęs iš orlai- 
vio Vaitkus, —dauguma nustojo vilties, tad dovanokit. Rinkau geriausį 

orą, nebijojau mirties, bet nenorėjau, kad mano skridimo proga visa 
tauta vėl apsigaubtų juodu šydu, ir mano atvykimą sutiktų bažnyčių 
bokštų varpai ir gedulinis maršas. 

Žmonių džiaugsmui nebuvo galo. Visi sveikino atvykusį lakūną, 
kaip kas sugebėdamas, kaip pajėgdamas rodė didelį džiaugsmą ir tin- 
kamą lakūnui pagarbą. 

į Vaitkaus žygį sekė visas pasaulis su didžiausiu susidomėjimu 
ir visi jį labai aukštai įvertino. Juk tai pirmas atsitikimas pasaulyje, 
kad vienas šiuo metu, rugsėjo mėnesį, būtų perskridęs Atlanto vande- 
nyną. Jo skridimas transatlantinių skridimų eilėje užima labai garbingą 
vietą. Vaitkaus žygis turi didelės reikšmės Lietuvai. 

Jaunimas daug turėtų pasimokyti iš šio Vaitkaus žygio. Ir mes, 
kaip Vaitkus turime, vykdyti tautos didvyrių testamentą ir budėti tau- 
tiškoje sargyboje. Taip, kaip Darius ir Girėnas, taip kaip Vaitkus ir mes 
turime nugalėti visus sunkumus, visas kliūtis mūsų žygyje į šviesią 
ateitį. 

A. Rimšaitis. 


OOVBSIAVDVVDVFAVDFVVDVVAFVDVVDFVABV0J00 
JONAS ČEKAUSKAS 


Ruduo. 


Atėjo ruduo, geltonasis svetys, 
Nutylo pilki giesminykai. 

Piktasis šiaurys lopus tuoj barstys, 
Gamtužė pagelto, sunyko... 


Nuvyto jurginai, rusvieji gvazdikai. 
Žiedus jų pakando bedantė šalna. 
Pievose vysta margieji vainikai 

Ir kuždas: „Gana mums žydėti, gana“. 


Skambi šiaurės vėjo simfonija 
Nebežayi mūsų širdžių. 

Ir tamsiosios naktys nemonija, 
Kai lietų už lango girdžiu... 


Graži vasarėle, per greit nuskubejai 
Dar nebaigė gėlės žydėti. 
Nejau nugalėjo tave šiaurės vėjai? 
Nejau? — Nesinori tikėti... 


J 

Livonijos ordino galvbės žlugimas. 


1435 metų rugsėjo 1 d. Pabaisko laukuose lietuvos didysis kuni- 
gaikštis Zygimantas Kęstutaitis sutriuškino Livonijos vokiečių ordino 
galybę. Įvyko kautynės, „kokių niesiekia žmonių kronikos“ — kaip išsi- 
reiškia daugumas kronikininkų. Kovoje krito 40.000 vyrų. Vadinasi, šių 
metų pirmą rugsėjo suėjo lygiai 500 metų nuo tų atmintinų kautynių. 


Mirus Vytautui Didžiajam 1430 metais, dėl Lietuvos valdžios susi- 
vaidijo Švitrigaila Algirdaitis ir Žygimantas Kęstutaitis, Vytauto brolis 
Ginčas buvo labai aršus, tarpusavio kovos— žiaurios. Zygimantas ėmė 
rinkti į talką savo šalininkus. Jam pavyko surinkti gausius kariuome- 
nės būrius. Tuo tarpu Švitrigaila taip pat nesnaudė ir ieškojo sau tal- 
kininkų rusuose, totoriuose ir pagaliau kreipėsi į Livonijos vokiečių 
ordino magistrą Kerkskorfą, prašydamas jo pagalbos. Ordinas mielai 
priėmė Švitrigailos pasiūlymą ir pažadėjo ginklo pagalbą Lietuvos ku- 
nigaikščiui kovoje su jo pusbroliu Žygimantu. 


Livonijos vokiečių ordinas įsikūrė Dauguvos krantuose XII šimt- 
metyje. Juos pakvietė vokiečių pirkliai. Šis ordinas greitai nukryponuo 
savo tiesioginio tikslo ir pats pradėjo užpuldinėti tuos pačius pirklius 
ir daryti visokių neramumų vietos gyventojų tarpe. Dėl jų elgesio vi- 
soje Europoje buvo daug triukšmo ir bylų. Nuolatinių plėšimų ir degi- 
nimų nuvarginti latviai bei lietuviai, 1236 metais ties Šiauliais ordiną 
smarkiai sumušė ir privertė jį susijungti su kryžiuočių ordinu. Bet Livc- 
nijos ordinas pasiliko savarankiškas ir elgėsi pagal savo nuožiūrą, ne- 
atsiklausdamas Marienburgo — tuometinės kryžiuočių sostinės. Daugelis 
kronikų liudija, kad Rygos pirkliai krikščionys ir Rygos katalikų vysku- 
pas šaukėsi į pagalbą prieš Livonijos ordiną net nekrikščionį Lietuvos 
Didįjį kunigaikštį Vytenį, kas parodo, kad kardininkai ne vien tik krik- 
ščionybės platinimu tesirūpino. Dėl jų nuolatinių puldinėjimų, plėšika- 
vimų ir kitų nekrikščioniškų žygių Romos popiežius šį ordiną eksko- 
munikavo—iškeikė. Visos šios krikščionių bažnyčios galvos draudžiamo- 
sios priemonės nieko napadėjo ir riteriai — vienuoliai toliau varė savo 
pragaištingą veiklą dabartinės Latvijos ir Lietuvos srityse. Jie troško 
lengvo pasipelnijimo, galingos valdžios ir visur kišosi į ne savo rei- 
kalus. 

Šiam Livonijos vokiečių ordino žalingam sauvaliavimui padarė galą 
1435 metais rugsėjo 1 d. įvykęs Pabaisko mūšis, kuris galutinai su- 
triuškino ordino galybę, kaip kad Zalgirio mūšis — kryžiuočių ordino 
galybe. 


Garsios kautynės įvyko netoli Ukmergės ir Šventosios upės, kur 
dabar yra Pabaisko miestelis. Zygimanto kariuomenės pulkus sudarė 
lietuviai. Kariuomenę į mūšį vedė jo sūnus Mykolas. Svitrigailos jėgas 
sudarė, rusai, totoriai ir Livonijos vokiečių ordino pulkai. Šios kariuo- 
menės susitiko netoli Ukmergės, ties Zirnojų ežeru. Svitrigaila su Livo- 
nijos ordino magistru Kerkskorfu sustojo tarp Sventosios upės ir Zir- 
nojų upelio. Abi priešingas puses skyrė ežeras ir slėnis. Nė viena pusė 
nesiryžo pirmoji pradėti mūšio ir laukė vieną dieną ir vieną naktį. 
Buvo tikėtasi didelės kovos. Iš anksto buvo numatytas smarkus susi- 
rėmimas, nes nei vienoje nei kitoje pusėje nebuvo ypatingų gynimąsi 
ar puolimą palengvinančių sąlygų. 

Čia vietoje turėjo būti išmėgintos jėgos, ir vieni ar kiti turėjo pra- 
laimėti, netekti pajėgų, karjuomenės ir valdžios. Kovos laukas turėjo 
susidaryti ežero kuriame nors šone, nes stovinčias pajėgas skyrė tasai 
ežeras ir kovai reikėjo jis apeiti. Ežerą siautė didelės pelkės ir miškai, 
tad perėjimas negalėjo būti lengvas, ypatingai tokiems gausiems pulkams. 
Pirmasis padėtyje susiorientavo Švitrigaila. Jis jau bandė pradėti žygį 
aplink ežerą, bet Livonijos ordino magistras Kerkskorfas šiam planui 
nepritarė. Prasidėjo antroji stovyklavimo naktis. Švitrigaila sumanė pa- 
siieškoti savo stovyklai patogesnės vietos ir mėgino su kariuomene 
trauktis arčiau Ukmergės miesto. Pirmajai rugsėjo auštant, Švitrigailos 
gurguolės vežimai pasijudino per Krūvinės upelį ir paskui ją pasekė 
visi pulkai, Šis Švitrigailos kariuomenės manievras davė ženklą susirė- 
mimui, 


Vilniaus Lietuvių Studentų Sąjungos užuomazga prieš 10 metų. 


Žygimanto kariuomenės žvalgai tuojau pastebėjo priešingos pusės 
sujudimą, greitai pasinaudojo proga ir pradėjo pulti priešą iš užpakalio. 
Žygimanto kariuomenė, pasinaudodama Švitrigailos kariuomenės trau- 
kimusi, pradėjo ją sekti ir pulti iš šono. Tuo persekiojamuoju puolimu 
pasisekė Zygimantui Švitrigailos kariuomenės kairįjį sparną atplėšti 
ir priešo jėgas suskaldyti. Šis Žygimanto manievras visai buvo netikė- 
tas Švitrigailai. Jis, permesdamas savo kariuomenę į kitą lauką, visai 
nelaukė puolimo ar persekiojimo, todėl Zygimantui jo sumanus ir tak- 
tiškas žygis iš pirmo susirėmimo davė beveik lemiamą laimėjimą. Švi- 
trigailos kariuomenėje kilo panika. Jos vyriausia vadovybė nustojo dide- 
lės pajėgų dalies. Ir vienoje ir kitoje atskirtųjų pusėje kilo visuotinis 
pakrikimas. Atskirų pulkų vadai nebegalėjo susivokti ir neatsiekė savo 
tikslo. Mūšis tetruko tik vieną valandą. Žygimantas laimėjo kovą. Pakri- 

kusi Švitrigailos kariuomenė gelbėjosi, slapstydamasi miškuose ir pėl- 
kėse. Žygimanto kariuomenė persekiojo kiekvieną dalį atskirai. Ši me- 
džioklė tesėsi dvi savaites. 

Pabaisko kautynės pareikalavo 40.000 aukų. Tai buvo vienas tuo- 
metinės Europos didžiausių mūšių. Kovoje žuvo Livonijos vokiečių 
ordino magistras Kerkskorfas, maršalas Nesselrode ir keletas rusų ku- 
nigaikščių. Tai buvo 1435 metais rugsėjo 1 d. Nuo tos dienos Livonijos 
vokiečių ordinas jau nebeatsigavo. 

RUDENS MELODIJOS. 


Rudens vėjas, iš tolimos šiaurės atėjęs, sušvilpė kiekvienoj palan- 
gėj. Atlankė baigiančias žydėti linksmąsias sodų lelijas. Ir atnešė vison 
gamton neišmatuojamą melancholiją. Kuri pripildė visų širdis liūdnais 
prisiminimais. 

Apsiverkė lelijos gailiom ašarom. 

Ir paslėpė suvytusius veidus. 

Kad žmonių nematytų. Kurie skausmą lengvai išskaito. 

Šilko apsiaustus žiauri šalna suėdė. 

Nors lelijos kruvinais vaitojimais pagalbos šaukė. 

Veltui. 

Iš niekur jos nesulaukė. 

O vėjas stūgavo, kaip senas vilkas Kalėdų šaltą naktį. Kai poros 
nesuranda. Ir miegančio kiškio pusnyne surasti negali. Ir keikdams savo 
kvailą dalią vison gerklėn per visą girią Sans Mig pripildytą paleidžia 
balsą: 

— A-ü!.. A— ul.. A— üt.. 

Ir vėjas šaltas taip staugia. Ir buria ateinantį šaltį. Ir žiemą baltą. 

Nulekia jis per pilkšvai ūkanotą lauką vienas. Draugų nesulaukęs. 
Nes kas padėt jam gali bastytis po suakėtas bulvienas? Ar eiti lenkty- 
nių su paskutiniu gervių pulku, kurs traukia debesuotu dangum į gie- 
drią, turtingą saulėtumais dausų šalį? 

Kai tuo tarpu, pamiškėje sukūrę šiltą ugnį, linksmieji sodžiaus 
piemenukai žarijas žarsto ir bulves apsvilintais šonais kočioja sukrupu- 
siais delnais ir raudonomis lūpomis pučia. Ir suvalgo. Ak! kaip pieme- 
nėlių keptos bulvės gardžios. Net liežuvį su jom gali nuryti. 

Ir vėjas besigardžiuodamas nustoja pūtęs. 

Ir nusišypsoja linksmiau saulutė. 

Tiems pamiškės piemenėliams daugelis pavydi ir gardžių, keptų 
bulvyčių ir jų linksmų balselių. Kurie tačiau rudenio metą liūdnai skam- 
bėti dėl kažko paprato. 

O ten toliau nuo miško laukas, 

Artojas gilią vagą varo. 

Ir liūdesyj paslėpęs širdį, piemenėlių dainų skambių negirdi. Tik, 
dančiu lūpą kiek prikandes, jis jaučia jungą ant savojo sprando, 

— KArtojau, ko toks nusiminęs? 

Iš dangaus saulė jį paklausė. 

— Ei, motin, motin. Dalis mano nepergeriausia. Veltui ir klausi... 
Artojo akys ašara tyra sužibėjo, kurio joks vėjas neišdžiovina ir nenu- 
riedina per įkaitusį prakaitu skruostą. 

— Žiema šalta artėja,—toliau bylojo arti sustojęs, —o mano sunkų 
pūslėtų rankų darbą svečiai kiekvieną šaltą žiemą, kaip vagys, suvalgo... 
Palieka plikos sienos, ir alkana žmona ir alkani vaikučiai verkia. Taves, 
saulute, su žydinčiu pavasariu jie laukia. Rudeni šiurkštus! Ko ateini su 
šlapiomis naktimis, kurios neturi mėnulio žavinčios šviesos? Kam pra- 
našauji nieko naujo? Baisus esi, kaip kalinio sapnas ir žiaurus, kaip spa- 
lių mėnuo... 

Toli sušvilpia atsilikęs sėjikas. 

Ir artojas palenkęs galvą nuvaro vagą. 

Per lauką vandenį šaltą neša upė. Krante skalbėja atsitūpus kul- 
tuve svaido plonos drobės rietimą. Geltoni plaukai į priekį nusvirę kasų 
galais vandenį siekia. Ji kulia—pliekia. Bernužio piršlėm žiemą laukia. 
Net liunga senas pušies lieptas. 

Ir putos nešamos upės, kaip baltosios gulbės Nemunu plaukia! 

Sustoja jaunutė skalbėja valandikei ir seka batųjų putų bėgimą. 
Pavydi joms. Jos laisvos, kaip baltosios gulbės Nemune. Ar pavasario 
linksmąjį rytą Dubysos krante ievos sužydusios. Pagauna vieną baltą 
putą ir jaunuoliškai nubučiuoja karštom lūpom. Ir vėl atgal į vandenį 
paleisdama šneka: 

— Nuplauk, putele, į gilųjį Nemunėlį ir nubučiuok jam seną veidą. 
Paguosk. Pasakyk jam, kad jo labai ilgiuos, kad nuolatos dainuoju: 

„Kur banguoja Nemunėlis“... 

Baltoji sesute, užsuk prie krante esančių kapelių. Ten amžinu miegu 
miega tėvelis. Už Lietuvą jisai nudažė Nemunėlio vagą savu krauju. 
Ir nepamatė josios laimės. Nepasidžiaugė josios džiaugsmu... 

Puta nubėgo. 

Skalbėja suėmus drobe mažais žingsneliais svyruodama nuėjo 
namo. 

Rudens vėjas taršydamas jai jaunus plaukus nulėkė į miško glėbį. 

Apkabino ąžuolo liemenį. 

Neįveikė. 

Soko prie šakų. 

Ir tos jam pasipriešino. 

Iš pykčio griebė sausą lapą ir juo barškendamas vertė žiovauti 
mišką. Monotoniška. Ir kodėl šiemet toks ruduo, kaip šuva pasiutusis. 
O tas jo vėjas, kaip girnų viršutinis akmuo. Vis sukasi. Ir nuolat vietoje. 
Susuka geltonus lapus į vieną krūvą, pašiaušia juos ir pats ant viršaus 
atsitupia. Sakytum, ėžys pamatęs slidų žaltį, kad jį paliest tik laukia. 

Ir taip kiekvieną įdubimą, kur pavasario ledas rugius išguli, dabar 
apdengeę lapai turį. 

Tą rudens melancholijos giją nutraukia linų mynėjos. Bet kas iš 
to?... Kad jų mynimas irgi monotoniškas: 

— Klapu, klapu, klap, klap! 

— Klapu, klapu, klap, klap!... 

Tik kartais ir jų mintuvų kiautuvės susimaišo. Ir tas monotoniška- 
sai klapsėjimas tampa gražiausia. naturaliosios simfonijos fuga. 

Ir veja vienos mynėjos rankų mostai greta stovinčios mostus, 

Ir byra devynios spalių eilės viena puskum kitą po basai raudo- 
nomis mMynėjų kojomis. 

Ir duria spalis vienas kitą. 

Kokie tie spaliai šiurkštūs! 

Kokie lavoniškai balti! 

Kaip visi kapinyno kūnai, 

Iš tolumos mažytis vėjas atneša iš šuns gerklės lojimą. Retą. Sa- 
kytum, jis taktą mynėjoms pliekia, kad perlabai nepaskubėtų ir, kol 
ateis nakties dvylikta, nakties nuobodumą iš sodžiaus išvarytų. Tarp 
sodo medžių liūdnai, liūdnai sukliko pelėda. Galimas daiktas, kad ji 
šiandiena nei vieno kiškio nesuėdusi. Tokio gražaus! !lgom ausim. Ir 
balta papilve. Kvailo ir tokio bailaus, kaip pats jo kvailumas. 


Bet mynėjos šuns balso neklauso. Jos šiandien visos susirauku- 
sios. Tarsi, prarado visą turtą, ar tiki tų čigonių burtams, kurios nuo 
pat raudono ryto per sodžių virtinėm ritosi, kad jų nelaimės laukia. 

Ir taršo saujomis linus, kaip jaunamartės savus plaukus, kai jas 


Vilniaus Lietuvių Studentų Sąjunga 1929 m. 


anyta už menkniekį užguina ir juokias iš jų ašarų. Tyrų. Kaip Šešupės 
vandenys. Mėlynų. Kaip dangaus skliauto vidurys žvaigždėtą naktį. 

Pačiai jauniausiąjai lygiai penkiolika sukako. O ji pasenusi be 
laiko. Nors pagal metus vaikas. Jos veidą žymi liūdesio linijos, kurios 
kaip voratinklis susipynusios. Ji gimė klastos ir nepasisekimų valandą. 
Pati ji negimė. Kažkokia jėga ją pasityčiojimui pasaulin atnešė. Ir kodėl 
sena motina nekėlė prieš tai silpno balso, kurio gal niekas būtų neiš- 
klauses, tačiau mergaitė kančios šios negyventų. 

Ji nelaiminga devynis su penkiolika lygina. Bet, kad sulyginti neį- 
stengia, kaip rudens naktis nusiminus. 

Bet jos akies ašarėlė karšta, kaip vasaros saulėtą dieną Palangos 
pajūry smiltys. Ji dar gyvena viltimi, kad ta jos ašaros ugnis, ant širdies 

; gulintį akmenį sutirpdys... A. Lapaitis. 

JONAS ČEKAUSKAS 
Vėlinės. 


Blaškos tarp kryžių valkata vėjas. Verkė ant kryžiaus beržas užgulęs. 


Į toli plaukia daina gaili. Jį purtė vėjai, drėkino lietūs. 
Nukritę lapai liūdnai kuždėjos: Prie pušies glaudės, lyg prie motulės, 
„Buvome gražūs, buvom žali“... Ką tyliai ošia, šakas iškėtus. . 


Ant seno kapo baltų lelijų 
Šalna pakando jaunutį žiedą. 
Senasis skausmas ilgai negija, 
Kai ašaros skruostais nurieda... 

Patys kovokime su sunkmečiu. 


Sunkmetis taip privargino žmones, kad ne vienam atrodo šiandie, 
jog nebeverta su juo kovoti. Daugelis linkę sutikti su likimu, tvirtinda- 
mi, kad blogiau jau nebūsią. Sunkmečio priežasčių paprastai ieškome 
kažkur toli, o nesuradę jų, nuleidžiame rankas ir pasiduodame bevil- 
tiškam pesimizmui. 

Daug kalba apie vargą ir skurdą žmonės, dar daugiau rašoma vi- 
sam pasauly laikraščiuose ir knygose. Visur ieškoma išeities, o tuo 
tarpu visose valstybėse vis mažinama valdininkams algos, didinama 
valstiečiams įvairūs mokesčiai, skelbiama naujos vidaus paskolos. Ir taip 
po sunkios dienos atslenka dar sunkesnė diena. 


Tačiau kai kas tvirtina, kad pasaulyje nieko nėra pastovaus—viskas 
ateina ir praeina, taip ir šis sunkmetis turės praeiti. Tokių sunkmečių 
esą buvę daug ir pasaulinė ekonomijos istorija žinanti jų ne vieną. 

is tvirtinimas greičiausia teisingas, bet taip pat teisingas posakis — 
kol saulutė patekės, rasa akis išės. Greičiau sunkmetis praeitų ar bent 
palengvėtų, jeigu patys paskelbtum jam kovą. 

Mūsų kraštas, kaipo ūkio kraštas, jaučia tą sunkmetį labai skau- 
džiai. Ūkio gaminių kainos nupuolė labai žemai, kai tuo tarpu pramo- 
nės gaminių kainos pasiliko aukštos. Kad geriau jas apsaugojus nuo 
kritimo, pramoninkai susiorganizavo įtaip vadinamus sindikatus ir kar- 
telius — susitarė savo prekes pardavinėti vienodomis kainomis, ne- 
atsižvelgdami į ūkininkų tuščias kišenes. Prekių pareikalavimas suma- 
žėjo, bet pramonininkai nenusiminė. Jie pradėjo mažinti savo gamybą ir 
tuo būdu išvengė didesnių nuostolių. Bet sumažėjus gamybai padidėjo 
bedarbių skaičius. Jie, neturėdami pinigų, nustojo pirkę ūkio gaminius. 

Ką gi padarė ūkininkai savo gaminių kainoms išlaikyti? O gi vi- 
sai nieko. Jie kaip buvo pakrykę, taip ir paliko. Už savo prekes gauna 
tiek, kiek kas moka, 

Be to pas mus viena sunkmečio priežastis yra ta, kad dar nemo- 
kame vienas kito remti. Įsikūrė kur nors lietuviška krautuvė — nesido- 
mime ja, nepalaikome jos, perkame senu papratimu pas žydą. Organi- 
zuojamas koperatyvas ar pieninė, žiūrime į tas įstaigas su nepasitikė- 
jimu. Tuo būdu skriaudžiame vienas kitą, skriaudžiameir save, nes 
sunkmečio našta darosi dar sunkesnė -— lietuvis ūkininkas paskutinius 
skatikus išleidžia iš savo rankų. Sakoma, kad ranka ranką prausia, koja 
koją remia. Reikia ką nors siūti, kalti ar malti, eik pas savąjį siuvėją, 
kalvį ar malūninką, rytoj jis pas tave ateis ir tave parems. 

Ir dar viena lietuvio vargo priežastis. Įsivyravo mūsų krašte pa- 
protys — gražiai puoštis. Geras paprotys, bet tik tol, kol puošiamės savo 
išdirbiniais ir pagal savo kišenę. Kai einame krautuvėn pirkti šilkų, 


Pirmoji Vilniaus Lietuvių Studentų Sąjungos Valdyba. Iš kairės: d-rė M. Karu- 
žaitė-Horodničienė (iždin.), adv. A. Juknevičius (pirmininkas?, žurn.-liter. R. Mac. 
kevičius (sekr.), direk. M. Cenytė (vice-pirm.) ir inž. K. Blažys (knyg.). 


skrybelaičių, lakieruotų batukų ir įvairių veidui dažyti tepalų — skriau- 
džiam savo tėvelius, alinam namus, silpninam ūkį, didinam sunkmetį, 
nes paskutinius skatikus atiduodam fabrikantui ir pirkliui, lietuvio kiše- 
nės palieka tuščios. O juk balta linų suknelė taip pat graži, kaip ir šil- 
kinė. Miestų ponios ir tai dažniau lininėmis devi, negu kaimo mergaitės. 
Naminiai audiniai nė kiek nemenkesni už miesto audinius. Vilnonis na- 
mų gamybos vyro kostiumas daug praktiškesnis ir patogesnis, negu 
pirktas krautuvėj. 

Tik patys suvartodami savo gaminius, remdami viens kitą, organi- 
zuodamies į draugijas sustiprėsim, palengvinsim savo buvį ir greičiau 
nugalėsim sunkmetį. 

EB: 


cH 

Vilniaus lietuvių akademinio jaunimo 
dešimtmetis. 


Šiemet rudenį sueina dešimts metų, kai Vilniaus universitete atsi- 
rado lietuvių studentų būrelis ir užsimezgė čia pirmoji lietuvių akademi- 
nio jaunimo organizacija, pasivadinusi Vilniaus Lietuvių Studentų Są- 
junga. Šie prieš dešimtmetį įvykę faktai yra nemažos reikšmės netik 
pačiam akademiniam jaunimui, bet ir visai Vilniaus krašto lietuvių vi- 
suomenei. Tautinis akademinio jaunimo židinys žymiai lemia jaunųjų 
akademikų charakterį, o akademikai lems mūsų krašto tautinį likimą. 
Dešimtmėčio proga įdomu peržvelgti mūsų akademinio jaunimo orga- 
| nizuoto gyvenimo užuomazgą, to gy- 
venimo raidą, jaunųjų akademikų 
siekius ir jų šiųdienę būklę. 

Jau 1918 metais |-ji Vilniaus 
Vyrų gimnazija, vėliau pavedinta 
Vytauto Didžiojo gimnazija, išleido 
pirmą abiturientų būrelį. Nuo to laiko 
kasmet baigdavo minėtą gimnaziją 
nemaža jaunimo, bet iki 1925 metų 
Vilniaus lietuvių abiturientai vis emi- 
gruodavo Nepr. Lietuvon, nes ten 
buvo daugiau galimybių gerai įsitai- 
syti, o Vilniaus lietuvių visuomenėje 
dar nebuvo pakankamai pribrendusi 
mintis, kad nevalia lietuvių inteli- 
gentams apleisti gimtąjį kraštą. 

Pagaliau 1925 metais mūsų vei- 
kėjų tvirtai įsitikinta, kad lietuvių 
šviesuomenės emigravimas iš Vil- 
niaus krašto sudaro pavojų mūsų 
tautiniams reikalams. Tais metais 
išrūpinta Vytauto Didžiojo gimnazijai 
valstybinės teisės ir būrelis tų metų 
abiturientų, viso devyni asmenys, 
Advokatas Antanas Juknevičius, Viln. Liet. išlaikė vastybinius brandos egzami- 
Stud. Sąjungos iniciatorius, vienas 3-80S pus, Visi jų įstojo Stepono Batoro 
steigėjų ir pirmasis jos pirmininkas, tre- x L > 1 1721) 

Mes S nai a dėvavės, universitetan. Taip atsirado Vilniuje 

| pirmieji po didžiojo karo lietuviai 
studentai. 

Tuoj tarp mūsų jaunųjų akademikų gimė mintis įkurti savo tautinę 
organizaciją, kuri sudarytų draugišką židinį, o kartu rūpintųsi pagal iš- 
gales savo narių dvasiniais ir medžiaginiais reikalais. 1925 metais spa- 
lių mėn. studento teisininko Antano Juknevičiaus iniciatyva buvo su- 
kviestas pirmas Vilniaus lietuvių studentų susirinkimas, kuriame buvo 
išrinkta organizacinė komisija. Ton komisijon įėjo studentai; Marija 
Cenytė, Antanas Juknevičius ir Aleksandras Birinčikas. Greit buvo pa- 
rašyti įstatai ir įteikti universiteto senatui tvirtinti. Universiteto senate 
įstatai išgulėjo iki kitų metų rudens, kada Vilniaus Lietuvių Studentų 
Sąjunga buvo užtvirtinta ir pradėjo formaliai gyvuoti. Faktiškai lietuvių 

studentų organizacija gyvavo ir veikė organizacinės komisijos vadovaus 
jama nuo pirmojo, aukščiau minėto studentų susirinkimo. 

Studentų Sąjungai formaliai įsikūrus, įsirašė jon penkiolika lietuvių 
akademikų. Pirmasis oficialus S-gos narių susirinkimas įvyko 1926 m, 
lapkričio mėn. 20 dieną, kuriame buvo išrinkta pirmoji S-gos valdyba: 
Antanas Juknevičius — pirm., Marija Čenytė — vicepirm., Marija Karu» 
žaitė — iždinin,, Kajetonas Blažys — knygin. ir Rapolas Mackevičius — 
sekretorius. Tais pačiais metais buvo įkurtas studentų savišalpos fon- 
das ir knygynėlis. 

S-gos narių skaičius kasmet augo, nes jon stodavo beveik visi 
lietuviai studentai, einą mokslus Vilniaus universitete. 

Nuo S-g0s įsikūrimo iki šių metų jos nariais buvo 188 studentai, 
Vieni jų baigė mokslus, kiti dėl įvai- 
rių priežasčių buvo priversti studijas 
nutraukti, treti ir dabar studijuoja. 
Žodžiu, vieni ateina, kiti išeina, o Są- 
junga nuolat auga ir stiprėja. Pasku- 
tiniais mokslo metais S-gos narių 
buvo 103. 

Pagal studijas fakultetuose Są- 
jungos nariai šitaip skirstėsi: huma- 
nitarinių mokslų fakultete studija- 
vo — 52, teologijos —8, teisės — 43, 
medicinos — 18, gamtos - matemati- 
kos — 49, agronomijos — 23, farma- 
cijos — 2, dailės — 3. 

Vieni jų, įstoję kurian nors 
universiteto fakutetan, studijavo iki 
galo, kiti dėl įvairių priežaščių juos 
keitė. 

Per pirmą S-gos dešitmetį 37 
jos nariai baigė studijas, 24 jų jau 
gavo diplomus, likusieji yra apsolven- 
tai, kurie greitu laiku taip pat bus 
diplomuoti, 

Pirmieji iš S-gos narių baigė Vil- 
niaus universitetą Laimutė Šlapelytė 


L atanos Juknevičius (1929 m.). Studentas teisininkas Pranas Čenys, dabarti- 

Buvę S-gos nariak šiandie diplo- nis Vil. Liet. Stud. Sąjungos pirmininkas. 
muoti jos filisteriai, pagal profesijas 
šitaip skirstosi: 

Septyni jų baigė mediciną: Karužaitė Marija, Mikailaitė Marcelė, 
Vengrytė Marija, Šikšnytė Marija, Gaivenis Juozas, Norkūnas Pranas ir 
Valiulis Antanas. 

Teises baigė du: Šlapelytė Laimutė ir Juknevičius Antanas. 

Agronomiją keturi: Čibiras Mykolas, Jankauskas Jonas, Kraužlys 
Motiejus ir Kašėta Petras. 

Gamtos-matematikos skyrių keturi: Čenytė Marija, Vengrytė Jonė, 
Mačionis Augustinas ir Horodničius Enrikas. 

Humanitarinius mokslus baigė penki: Horodničiūtė Elena, Mika- 


lauskaitė Sofija, Dasys Viktoras, kun. Neviera Florijonas ir Martinkėnas 
Vincas, 

Farmaciją baigė tik viena Budrevičiūtė Jadvyga. 

Teologijos skyrių septyni: kunigai*) Tutinas, Gruodis, Vienažindis, 
Baužys, Pūkėnas, Neviera.ir magirsteris Macejka Juozas. 

Užsienį chemijos inžinieriaus diplomą gavo Kajetonas Blažys. 

S-gos nariai nemaža dirbo ir kultūrinio darbo. Per dešimtį metų 
surengta per 100 vakarų su vaidinimais (daugiausia sodžiuje), 11 kon- 
certų, 3 revijos, 3 diskusiniai vakarai, 4 koncertai baliai, apie 30 arba- 
tėlių, pora Akademijų ir kita. Per tą laiką padaryta 98 visuotini S-gos 
narių susirinkimai ir 185 valdybos posėdžiai. 

S-gai vadovauja kasmet renkama valdyba su pirmininku priešaky. 
Sąjungos pirmininkais metų bėgyje buvo: Juknevičius Antanas (trejus 
metus), Blažys Kajetonas, Juškevičius Adomas, Martinkėnas Vincas, 
(vienerius metus) Kraužlys Motiejus (dvejus metus) Valiukevičius Juozas 
(vienerius metus) ir šiais paskutiniais metais Cenys Pranas. 


Šių metų Vil. Liet. Studentų Sąjungos valdyba, kuri rengia 10-ties metų S-gos veikimo 
sukaktuvių paminėjimą. Sėdi iš kairės: P. Balčius— iždininkas, P. Čenys — pirmininkas, 
P. Grybauskas — vicepirm. Stovi iš kairės: J. Mozolis — studentų valgyklos vedėjas, 
J. Šimukonis—sekretorius, A. Parvickas—knygininkas ir VI. Blažys—savišalpos referentas. 


Padidėjus S-gos narių skaičiui, pradėjo steigtis atskiros sekcijos: 
dramos, sporto, moterų ir visuomeninkų. 

Dramos sekcija įsikūrė 1930 metais. Šiai sekcijai visą laiką vado- 
vauja žinomas mūsų dramaturgas, keleto scenos veikalų autorius Juo- 
zapas Kanopka, kurio rūpesčiu ir pastangomis surengti bemaž visi Sąjun- 
gos vakarai ir pramogos. Ši sekcija rūpinasi vakarų ir pramogų rengimu, 
kaip mieste, taip ir provincijoje. 

Sporto sekcija įsikūrė 1931 metais. Mėginta visos sporto šakos: 
futbolas, lengvoji atlietika, vandens sportas ir sportiniai žaidimai, bet 
neturint savo aikštės ir instruktorių, apčiopiamų rezultatų nepasiekta. 


*) Vėliau kunigų seminarijos vyriausybė neleido lietuviams klerikams priklausyti 
Stud. Sąjungai. i 

Moterų sekcija įsikūrė 1930 m. Šios sekcijos narės savo susirinki- 
muose nagrinėja daugiausia moteris liečiančius klausimus. Pereitais 
metais su pasisekimu surengė lietuviškos knygos savaitę ir keletą 
pramogų. 

Visuomeninkų sekcija įsikūrė 1933 metais. Šios sekcijos nariai stu- 
dijuoja visuomeninius ir ekonominius Vilniaus krašto klausimus. 

Šale S-gos veikė studentų grupė „Vilties“ kuopoj, kur nagrinėjo 
visuomeniškai-katalikiškus klausimus ir Vilniaus krašto lietuvių bažnyti- 
nius reikalus. Pernai ši kuopelė persikėlė į S-gą. 

1932 metų pradžioj, įsigyta patogus S-gai būtas su sale, kurioje 
nuo tų metų veikia valgykla. Sąjungos valgykla metai į metus tobulėja. 

Nuo pirmųju Sąjungos gyvavimo metų ypatingai susirūpinta biblio- 
tekos reikalu. Dabar S-gos knygynas turi virš 1000 tomų, įvairių vado- 
vėlių ir šiaip knygų. 

Studetų S-ga stengėsi palaikyti draugiškus santykius su įvairiomis 
studentų organizacijomis. Ypač artimus palaikė ryšius su ukrainų ir 
gudų studentais rengdami bendrus vakarus, paskaitas ir arbatėles. Be to, 
S-ga turėjo santykių su N. Lietuvos studentija ir lietuviais studentais 
Amerikoje, Latvijoje, Austrijoje, Čekoslovakijoje ir Italijoje. 

Kaip matom iš aukščiau paduotų davinių Studentų S-ga yra gyva 
ir veikli organizacija, kurios vaidmuo lietuvių visuomenės gyvenime 
kasmet didėja. Per pirmą dešimtmetį nemaža nuveikta, antro dešimt- 
mečio darbuotė, žinoma, bus dar našesnė. 

Atrodo, kad S-ga visuomet sugebės suburti visą Vilniaus 
lietuvių akademinį jaunimą, palikdama vįsiems savo nariams socialių 
ir ideologinių įsitikinimų laisvę, reikalaudama tik, kad tie įsitikinimai 
neprieštarautų lietuvių tautiniams tikslams. Taip pat galima viltis, kad 
visas mūsų akademinio jaunimo srovės visuomet jungs lietuvių tautiniai 
idealai. A. B. 


VINCAS KUOLAITIS 


Myliu Tėvynę. 


Myliu aš Lietuvą tėvynę, Myliu mūs kalnus, mylių klonis, 

Tą brangią mano gimtą šalį. Ir bakužėles stogais kuprotais. 

Jai plakasi širdis krutinėj, Myliu mūs' dainas skambias, malones, 
Už ją meldžiuosi Visagaliui. Ką dažnai aidi padangių platais. 


Tėvynę savo myliu be galo — 

Su ja džiaugsiuosi, su ja kentesiu. 
Ir kol krutinė bus neužšalus, 
Lietuvą brangią vis taip mylėsiu. 


DA 
- 

Vil. Liet. Stud. S-gos Dramos Sekcija. 


Prie Vilniaus Lietuvių Studentų Sąjungos 1930 Vytauto Didžiojo 
metais įsikūrė „Studentų Scenos Mėgėjų Kuopa“. 1931 m. Kuopa, per- 
sitvarkiusi, pasivadino „Dramos Sekcija“. Dramos Sekcijos įkūrimo mintį 
pakišo mums žinomas režisorius ir chorvedys p. Antanas Krutulys. 


Vargingas ir nevaisingas tuomet buvo Dramos Sekcijos veikimas, nes 
Vilniaus lietuviai neturėjo nuosavos salės, scenai dekoracijų ir reikalin- 
giausių vaidinimui reikmenų. Tais, kad ir sunkiais laikais, Dramos 
Sekcija surengė tris revijas, kurios visuomenėje sukėlė didelį susido- 


mėjimą. Mūsų pavyzdį ėmė sekti net sodžiaus scenos mėgėjai. 


Būrelis studentų, Dramos kuopelės narių, Vilniaus universiteto kieme. 
Viduryje ilgametis kuopelės pirmininkas dramaturgas Juozapas Kanopka. 

Pirmais veikimo metais Dramos Sekcija surengė tik du vakaru: 
1931/32 akademiniais metais surengė 6 vakarus; 1932/33 m.—21 vakarą; 
1933/34 m. — 30 vakarų; 1934/35 m. — 36 vakarus. Be to dar 16 pa- 
ruoštų vakarų neįvyko dėl leidimo stokos. Tuo būdu Dramos Sekcija 
pradėjo brendinti lietuviškojo teatro įkūrimo mintį. 

Daug kas sako, kad teatras yra geriausia žmogaus mokykla, kad 
teatras auklėja žmogaus jausmus, kelia entuzijazmą ir pasišventimo . 
norą. Teatras išblaško pesimizmą ir skatina prie kūrybinio darbo. Zodžiu, 
be teatro mūsų gyvenimas atrodytų pilkas ir tuštokas. 

Dramos Sekcija, gal ir instinktyviai nujausdama kaimo gyvenimo 
pilkumą, o podraug ir lietuviškojo teatro reikalingumą, perkėlė savo 
veikimą per kitas draugijas į kaimą, Šis sumanymas nėra Dramos Sek- 
Gijos, Dar vokiečių okupacijos lalkais a. a, Emilija Vileišienė su savo 

auklėtiniais važinėjo vaidinti provinčijon, 1925 ir 1927 metais taip pat 
važinejo po kaimus ir p. Antanas Krutulys su savo artistų kuopele. 


Pirmas Dramos Sekcijos pasirodymas buvo 1932 m. liepos mėn. 
3 d. Druskininkuose. Vaidinta 4-rių veiksmų drama „Aušros sūnūs“. 
Be to, buvo dar didžiulis studentų-gimnazistų bendras choras. Choras 
dainavo Druskininkų parko estradoje ir savo menišku pasirengimu nu- 
stebino kurorto svečius. Galingi „Op, op, Nemunėli“ dainos tonai trium- 
fuojančiai sklido į visas šalis, pranešdami aplinkumai, kad mes dar 
gyvi ir kupini jėgų. 

Vėliau pradėta rengti vaidinimai provincijoje studentų drauge su 


Būrelis mūsų studenčių, gražiai tautiškai pasipuošusių, Druskininkų 
kurorto parke. 


kaimiečiais. Daugiausia apvažiavome vaidindami su Adutiškio mieste- 
lio jaunimu. Apsilankėme: Tverečiuje, Vasiūnuose, Radiškėje, Vydžiuose, 
Švenčionyse, Švenčionėliuose ir Kaltinėnuose; tris kart vaidinome pa- 
čiame Adutiškio miestelyje ir vieną kartą Linkonyse (Adutiškio parap.). 
Panašios gastrolės buvo rengiamos su Vasiūnų, Čižiūnų (Rimšės valsč.), 
Punsko (Suvalkų apskr.), Gervėčių ir Rimšėnų jaunimu. Į mūsų rengia- 
mus vakarus publika visada gausiai lankėsi. Visur turėjome vargo su 
patalpomis. Kartą (Zabarnykuose, Brėslaujos apskr.) laike vaidinimo pu- 
blika net pečių sugriovė,šnes tikrai per daug prisikimšo. 


Viso Dramos Sekcija jau surengė 93 vakarus, 17 koncertų su 
choru, solo dainavimu ir partepijono skambinimu. Be to dar šį pava- 
sarį buvo surengta į provinciją choro išvyka. Aplankėme tuos užkam- 
pius, kur lietuviška daina retai girdima. 


Dramos Sekcijos vadovybei taip pat tenka rūpintis ir pačių sodie- 
čių rengiamais vaidinimais. Kiek išgali, skolina dekoracijas, kostiumus 

ir teikia atitinkamų nurodymų. Gal dėl to Dramos Sekcija ir tapo taip 
populiari: nuolat kviečiama atsilankyti su vakarais, prašoma naujų sce- 
nai veikalų, režisūrai instruktoriaus ir t. t. Tik, deja, Dramos Sekcija 
prie geriausių norų neišgali visų prašymų patenkinti. 

Mūsų provizorinis liaudies teatras dabar gyvena sunkią scenos vei- 
"kalų krizę. Šj trukumą reikėtų kuogreičiausia išlyginti. Reikėtų gal 
užmegsti ryšius su tam tikra scenos mėgėjų organizacija Varšuvoje, 
kuri ruošia, versdama iš kitų kalbų, veikaliukus lenkų teatrams. Skolin- 
tis pas juos atitinkamus veikalus ir versti lietuvių kalbon. Ši išeitis yra 
kol kas vienintėlė. Dramos Sekcija pati to padaryti negali, nes neturi 
tam reikalui lėšų. 

Dramos Sekcijos artistai — studentai dirba be mažiausio atlygi- 
nimo. Nors taupumo dėliai ir pėsti keliaujame po 20 — 30 kilometrų ir 
visus juodžiausius darbus, surištus su sceną, atliekame patys, tačiau 
beveik visur turime nedatekliaus. Mat, neturtinga, suvargusi publika. 

Šis darbas nėra malonus, nei lengvas. Mes tam darbui aukojame 
jaunas jėgas, nenorėdami užleisti taip svarbios mūsų gyvenime pozicijos 
kitiems, dažnai pašvenčiame net asmeninius reikalus, o tuo tarpu dau- 
gelis mūsų pastangų nenori vertinti. Toks lietuviško teatro reikalo 
traktavimas mums pakerta ūpą ir dar labiau apkartina jau ir taip kartų 
gyvenimą. | 

Pagaliau reikėtų nustatyti mūsų visuomėnės nuomonė, ar reikalin- 
gas lietuviškas teatras, ar ne? Jeigu reikalingas, tai reikėtu juo tinka- 
mai susirūpinti ir paremti, 

Juozapas Kanopka 

Žilasalvių motinų mokykla. 


Atėjo ruduo su ilgais vakarais. Žiema atneš dar ilgesnius. Metas 
pagalvoti, ką mes ¿darysime? Juk rankas sudėję neišsėdėsime viso ru- 
dens ir žiemos, laukdami šilto pavasario. O jei ir išsėdėtumėm. Ar išsi- 
moka? Ar turėsime iš to bent už surūdijusį skatiką naudos? Aišku, 
kad ne! 

Linksmos vakaruškos atsibos, kaip atsibosta gailus ridikas. ,Ar- 
moškės“ ar cimbolų garsai bus tik bereikalingas klegėsys. Kas tat 
belieka? 

Knyga bei laikraštis. Atsidėję skaitykime viską. Įvairaus įvairiausio 
turinio knygas. Skaitykime tiek, kiek leidžia laikas ir sąlygos. Tačiau 
skaitydami atsiminkime, kad ne viskas turi mumyse prigyti, kaip ne 
viskas likti tik skambiais, ausiai maloniais žodžiais. Paskaitę knygą ar 
laikraštį dalinkimės įgytais įspūdžiais su draugais ir kaimynais. Pirma 
eile su savo šeimos nariais. > 

Ne pamirškime ir žilagalvių motinų. Jų mokykla mūsų tautos isto- 
rijoje suvaidino svarbų vaidmenį. Nenustojo jo vaidinusi ir dabar. Mūsų 
motinos turi savyje neišsemiamų turtų: dainas, pasakas, mįsles, patar- 
les, priežodžius ir kt. 

O, kaip puikiai jos lietuviškai kalba! Kokias neįkainuojamai vertin- 
gas formas vartoja, Sakinių sklandumą ir darnumą, kaip neišpasakytai 
tik savom lūpom pasako. Jos nekuomet neabejoja, kaip sukirčiuoti tą 

ar kitą žodį. Tat eikime į jų mokyklą, išmokime viso to, ką jos tiktai 
moka ar išmokyti gali. Tuo būdu ir mes tęsime jų kilnųjį darbą. Nes 
nemokėdami patys tinkamai savosios kalbos, ar galėsime išmokyti kitas 
kartas, kurios ateis paskui mus? Tokio klausimo net statyti negalima. 

Antras, lygiai svarbus mokslas yra lietuviška daina. Tiesa, ne kiek- 
vienam ji įkandama. Bet visi tie, kurie galime įvairias ,„balabaikas““ 


Lietuvių studentų tautiškai - katalikiškos mint'es „Vilties“ kuopelės narių būrys. 


šūkauti, pajėgsime ir melodingą liaudies dainą paleisti iš savo lūpų. 
Tik daugiau noro, daugiau lietuviško pasirįžimo ir ištvermės, o kliūčių, 
jei ir yra, nebus ir mes savo atsieksime. Tat, nepamirškime žilagalvių 


motinų mokyklos, V. R. 


LIETUVMYLĮS SS 

Saulutei nusileidus. 
Skaisti saulutė nusileido, Kaž kur girdėt, kai daina skrieja 
Tėviškę apgaubė šešėliai, Ir šaukiasi, miške paklydus, 
Tik ant dangaus raukšlėto veido Kai šlama ąžuolas nuo vėjo | 
Sušypso mėnuo ir slepias vėlei. Ir meldžias lelija pražydus... 


Lai plaukia dainos mūs padange, 
Lai plaukia tūkstančiai dainų. | 
Gal jos papuoš mūs tėviškę brangią 
Vainiku iš amžių senų... 

ALLACHO SPRENDIMAS. 
(Rytų legenda). 

Vėjas sumažėjo. Turbūt ir šią naktį reikės mums išbūti jūroje, nes 
esame 30 mylių nuo uosto. Mūsų dvibūris laivas tingiai supasi. Jūrą 
apdengė balta ūkana taip, kad nesimato nei dangaus, nei žvaigždžių, 
nei nakties. Ugnies nedegame. Senas laivo kapitonas tyliu, giliu balau 
pasakoja mums seną legendą, kuria aš tikiu. Tikiu todėl, kad naktis 
taip tyli, kad po mūsų kojomis snaudžia nematoma jūra, o mes palengva 
plaukiame tolyn. 

* x * 

Vadino jį Demir - Kaja, kas mūsiškai reiškia geležinė uola, o va- 
dino jį taip todėl, kad jis nežinojo nei gailesio, nei gėdos, nei baimės. 
Klaidžiojo jis su savo talkininkais ir Stambulo apylinkėse ir Tesalijoj, 
ir kalnuotoj Makedonijoj, ir debesuotose Bulgarijos ganyklose, nužudė 
jis 99 žmones, kurių tarpe senius, moteris, vaikus. 

Bet atėjo ir jam galas. Apsupė jį kalnuose galinga padišacho ka- 
riuomenė. Tris dienas gynėsi nuo jų Demir-Kaja, kaip vilkas ginasi nuo 
apspitusių šunų. Ketvirtą dieną persilaužė per apsupantį jį priešų ratą 
ir pats vienas pabėgo. Dalis jo sąjungininkų krito kovos lauke, kitus 
būdelis nužudė Stambule. 

Sužeistas kruvinas guli Demir - Kaja prie laužo neprieinamoj vietoj, 
kur jam laukiniai žmonės prieglaudą suteikė. Tik staiga nakties metu 
pasirodo jam šviesus angelas su spindinčiu švyturiu rankoje. Pažino 
Demır- Kaja mirties pranašą, dangaus pasiuntinį ir tarė: 

— Teesie AllachO valia, esu pasiruošęs. 

Bet angelas prabilo: 

— Ne, Demir- Kaja, dar tau ne laikas. Išklausyk Dievo valios. 
Pasveikes iškask iš žemės savo paslėptus turtus ir eik į rytus, kol ne- 
pasieksi tos vietos, kur sueina, susikerta septyni keliai, Ten pasistatysi 
namelį, kuriame priimsi kiekvieną keleivį, jį pavalgidinsi, nuprausi. Kviesk 
pas save kiekvieną praeivį ir tarnauk jiems, tartum jų vergu būtum. 
Tegul tavo namas bus jų namu, tavo turtai, jų turtais, tavo darbas jų 
poilsiu, o atmink, kad Ąllachas tavęs pasigailės ir užmirš savo sūnų 
kraują. 

Bet Demir- Kaja paklausė: 

— Kokį tad ženklą man atsiųs Viešpats, kai nuodėmės man jau 
bus dovanotos. 

— Ír angelas atsakė: 

— Iš ugniakurio, kurs prie tavęs rūksta pasiimk nuodėgulį ir įkišk 
į žeme. O kai šis nuodėgulis apsidengs žieve, išleis pumpurus ir pra- 
žydės, žinok, kad prisiartino tavo atpirkimo valanda. 

Nuo to laiko praėjo 20 metų. 20 metų žiūrėjo Demir- Kaja į angliu 
pavirtusi medžio gabalą, bet jis vis buvo juodas ir be gyvybės. Migla- 
tos tapo Demir-Kajo akys, o plaukai jo tapo balti, it angelo sparnai. 
Visam krašte pasklydo gandas, kad toli, septynių kelių susikryžiavime 
gyvena duosnus to namo šeimininkas. Beturtis išeina iš ten, kaip tur- 
tuolis, alkanas tampa sotus, nuvargęs—jėgų pilnas, sužeistas—išgydytas. 

Vieną rytmetį išgirdo Demir -Koja bildėsį, o ištolo pamatė raitelį 
ant risto žirgo bejojantį. Išbėgęs iš grįčios Demir-Kaja nutvėrė žirgą 
už pavadžio ir pradėjo maldauti raitelį: 

— Mano broli, užeik į šią trobelę, pašlakstyk veidą vandeniu, 
pastiprink savo kūną. 

Bet raitelis sušuko: 

— Leisk mane senil — ir spiovė Demir- Kajai į veidą. Surėžė bo- 
tagu per galvą atgailaujančiam Demir- Kajai ir leidosi toliau į kelionę. 

Užvirė Demir-Kajos kraujas. Nutvėrė nuo žemės sunkų akmenį, 
metė juo į raitelį ir pataikė į pačią kaukuolę. Raitelis pasviro balne ir 
krito ant žemės. Nusigando Demir- Kaja ir pribėgęs prie raitelio ištarė: 

— Mano brolau, užmušiau tave! 

Bet mirštantis atsakė: 

— Ne tu mane užmušei, bet Allacho ranka. Išklausyk mano pasku- 
tinių žodžių. Mūsų paša (valdovas) tai žiaurus, kerštingas žmogus. Mano 
draugai padarė prieš šį neteisingąjį mūsų krašto valdovą sąmokslą. Bet 
aš panorėjau gauti didelę piniginę dovaną ir pasiryžau išduoti savo 
draugus. Ir štai, kada jojau pas pašą, sulaikė mane akmuo, kurį tu 
metei. Taip, matyt, nori Allachas. Sudiev. 

Nusiminęs grįžta Demir- Kaja į savo namus. Su širdgėla pažiūrėjo 
į tą pusę, kur kasdien savo akis kreipė, į juodą, nudegintą jiešmą. Ir 
štai — o stebuklas — mato, kaip nuodėgulis leidžia lapus, pumpurus 
ir visas apsidengia baltais lyg sniegas žiedais. Tada Demir- Kaja krito 
ant žemės, iš džiaugsmo pravirko, nes suprato, kad visagalis ir gailes- 
tingas Allachas dovanojo jam 99 žmonių gyvybes už vieno išdaviko 


užmušimą. AI 

VŽANN VANDA NA AND A TZAN NNNNA 


Spaudos savaitės proga. 


Gyvename spaudos klestėjimo laikus. Šiandie sunku surasti tautą, 
kuri neturėtų savosios spaudos. Mūsų laikais gyvenimas ankštai susi- 
jęs su spauda. Gyvenimas gimdo spaudą, o spauda vėliau vairuoja patį 
gyvenimą, duodama jam atitinkamą kryptį. 

Visos kultūringosios tautos senai suprato spaudos reikšme, todėl 
stengiasi ją tobulinti ir plėsti. Jau seniausiais laikais, kai dar nebuvo 
prietaisų raštui spausdinti, žmogus jautė rašyto žodžio reikalingumą, ir 
rašė jį vašku nuteptose lentelėse. Pasirodė, kad šis rešymo būdas ne- 
tobulas, nepraktiškas, nes vaškas greit tirpsta ir užlieja parašytą žodį. 
Ieškota išeities. Ir surasta geresnė rašymui medžiaga — pergaminas 
(atitinkamai išdirbta oda), o XIII šimtmetyje ir popierius. 

Ilgai vargta ir dėl pačio rašymo būdo. Plunksna vienas žmogus 
nedaug teprirašysi, todėl seniau rašytas žodis buvo labai vertinamas, 
rašytas dokumentas ar knyga buvo didžiausia brangenybė, jas teturėjo 
turtuoliai. Neturtingiems knygos buvo neprieinamos. |lgai mokslo vyrai 
laužė galvas, ieškodami būdų, kaip galima būtų pagaminti vienos kny- 
gos daug egzempliorių. | 

Padarė šioje srityje perversmą Jonas Gutenbergas, išrasdamas 
1446 metais judomas raides, kuriomis galima buvo spausdinti keletą ir 
kelius šimtus egzempliorių tos pačios knygos. Greitu laiku knygų spaus- 
dinimas ėmė tobulėti ir plisti. Daugelyje valstybių buvo įsteigtos spau- 
stuvės, kur buvo spausdinamos įvairios knygos, o netrukus ir laikraščiai, 

Pirmas laikraštis pasirodė Vokietijoje 1€09 metais. 1616 metais 
buvo atspaustas pirmas laikraštis Prancūzijoje, o 1622 metais Anglijoje. 

Spausdinto žodžio reikšmę senai suprato ir lietuviai, bet mūsų 
geografinė padėtis, sunkios gyvenimo sąlygos, o paskui svetimųjų prie- 
spauda ilgai neleido lietuviui įkūnyti ilgaamžio troškimo—turėti savo 
spausdintą žodį. 

Pirmas lietuviškas laikraštis pasirodė 1832 m. Tilžėje. Vadinosi jis: 
„Nusidavimai apie Evangelijos platinimą tarp žydų ir pagonų“. Jį išleido 
Pričkus Kelchis, Prūsų lietuvių veikėjas, tautinės sąmonės žadintojas, 
gyvenęs 1801—1877 m. Šis laikraštis buvo mėnesinis ir buvo leidžiamas 
net iki pasaulinio karo. 1849 metais pradėjo eiti antras lietuviškas lai- 
kraštis „Keleivis“. Šis buvo jau savaitinis. Leido jį Pričkus Kuršaitis 
iki 1880 m. Paskui buvo ir daugiau laikraščių ir rankraštinių laikraš- 
tėlių, kaip „Kalvis Melagis“ , „Lietuva“ ir kiti. 

Tie laikraščiai ir kartas nuo karto pasirodanti lietuviška knyga kėlė 
baimę rusuose, kurie tuomet laikė suspaudę Lietuvą ir norėjo ją visai 
numarinti. 1865 metais rugsėjo 6 dieną Vilniaus general-gubernatorius 
Kaufmanas išleido aplinkraštį, kuriuo buvo draudžiama spausdinti loti- 
niškomis raidėmis lietuviškos knygos ir laikraščiai, o vieton jų bruko 
lietuviams rusiškomis raidėmis spausdintas knygas. Lietuviai kratėsi 
rusiško raidyno ir bevelijo palikti be knygos, negu imti svetimą. 

Kova su galingu priešu buvo labai sunki. Tačiau nenuleido rankų 
tuometinis lietuvis. Jis pradėjo spausdinti Prūsuose lietuvišką knygą 
bei laikraštį ir gabenti slapta į savąjį kraštą. Į šį šventą lietuvių darbą 
stojo visi; ir pasaulietis inteligentas, ir kunigas, ir šiaudinės pastogės 
kaimietis. Kova buvo žiauri ir ilga. 40 metų vargta ir kentėta dėl lietuviš- 
kos knygos. 40 metų lydėjo lietuvį, einantį iš Prūsų su knyga, rūsų žan- 
darų, nahaikos ir kulkos. Per 40 metų daug šviesiųjų lietuvių buvo 
ištremta toliman Sibiran, nemažiau jų žuvo ir vietiniuose kalėjimuose. 

Nors daug reikėjo aukų, bet kovą lietuvis laimėjo. Rusas, matyda- 
mas, kad neįveiks lietuvio, nusileido ir 1904 metais gegužės 7 dieną 
panaikino draudimą spausdinti lietuviškas knygas ir laikraščius. 

Dar draudimo metu ėjo nemaža lietuviškų laikraščių, jau nuo 
1883 metų buvo spausdinama Prūsuose dro Basanavičiaus redaguojama 
„Aušra“, o nuo 1888 m. ir Kudirkos „Varpas“. Tie du laikraščiai lietu- 
vių-tautos atbudime suvaidino Iemiamąjį vaidmenį. Pirmas jų įtikino ir 
lietuvius ir svetimtaučius, kad lietuvių tauta yra gyva ir turi teisę gy- 
venti savarankiškai, nepriklausydama nuo kitų tautų. Antrasis suorga- 
nizavo stiprų vieningą frontą kovoje su rusų priespauda. 

Leidus spaudą, pasirodė visa eilė kitų laikraščių, su Petro Vileišio 
„Vilniaus Ziniomis“ priešaky, kurie pradėjo naują tautos gyvenime lai- 
kotarpį. 

Kaip matome, ilgus metus lietuviška spauda kentėjo didžiausius 
vargus ir, galima sakyti, skurdo. Teko lietuviui kruvinai kovoti už kiek- 
vieną maldaknygę už kiekvieną elementorių ir aukoti tam tikslui savo 
paskutinį skatiką, nes slaptam knygų spausdinimui ir platinimui reikėjo 
daug pinigų, Oo jų nebuvo. Tik mūsų tautai laisvę atgavus, ir spauda 
sulaukė šviesesnių laikų. 

Mūsų protėviai mokėjo branginti lietuvišką spausdinta žodį. O kaip 
gi mes, Vilniaus krašto jaunimas, šiandie vertiname savo spaudą? 

Beabėjo yra ir šiandie didelis būrys jaunuolių, kurie dėl lietuviš- 
kos knygos rodo daug meilės ir pasiaukojimo, negaili nei savo vargo 

nei skatiko, nes gerai žino, kad spauda—tai gyvenimo keliarodis. Bet 
tuo tarpu dar daugiau tokių, kurie su spauda,neturi nieko bendro, kurie 
labiau mėgsta patamsius, negu šviesą. 

Šiemet, minėdami tą sunkią mūsų tėvų kovą už savąją spaudą ir 
džiaugsmingą tos kovos laimėjimą, pagerbkim tos kovos didvyrius. Jie 
kovojo ne dėl garbės, ne dėl turto, o tik dėl to, kad troško savo tautai 
šviesesnės ateities. Jie tik geidė, kad jų vaikai galėtų laisvei skaityti 
gimtoje kalboje laikraščius ir knygas. Jie norėjo mus įtikinti, kad 
spauda — tai amžinai skambantis varpas, kurs dieną naktį gaudžia, 


Studentai ekskursijos metu tarp sodžiaus jaunimo Žiogeliuose, Gardino apskr. 


kviesdamas tautiečius kovoti už savo teises ir dirbti savo gerovei. Jie 
parodė mums, kad spauda, tai šventoji ugnis, kuri amžius rusena ant 
tautos aukuro, skaidrindama ukanotą tėvynės padange ir nušviesdama 
tikruosius atgimimo kelius. 

Pagerbdami tų kovotojų nuopelnus, surenkime spaudos savaitę ir 
pasistenkime, kad netolimoj ateity neatsirastų nė vienos pirkios, ku- 
rioje nebūtų lietuviško laikraščio. Tegul trūksta pas mus pinigų visiems 
kitiems reikalams, bet neturi jų trūkti užsipronumeruoti laikraščiui, nes 
lietuviškas laikraštis — lietuviška spauda yra mūsų vadovas ir kelias, 
kuriuo eidami, pasieksime šviesesni ir laimingesni rytojų. 


Simonas. 


318 JAUNIMO DRAUGAS 


. Olimpiades. 


Žodis olimpiadė yra kiles nuo žodžio Olimpia. Tuo vardu buvo 
vadinamas vienas senosios Graikijos miestas, kuriame prieš 2000 metų 
buvo ruošiami tautiški graikų žaidimai—olimpiadės. Tie žaidimai buvo 
rengiami kas ketveri metai, 

Olimpiadės branduolį sudarydavo šių dienų vadinamas sportas, 
t. y. įvairūs bėgimai, šokimai, lenktyniavimai, sunkumų kilojimai ir t. p. 

Olimpiadė! Tai tartum magiškas graikams žodis, kuris vyliodavo 
kiekvieną jaunuolį. Į ją suplaukdavo kartą per ketverius metus daug 
Graikijos jaunimo. Olimp adės būdavo ne tik sporto, bet ir didžiausia 
AN tautinė šventė. Vėliau, Graikijai žlugus, nustota ruošti ir olim- 
piadės. 

Tik 2000 m. praslinkus, jos vėl prisiminta, bet jau ne Graikijoje, 
o toli nuo jos į vakarus — Prancūzijoje. Genialus prancūzas Petras de 
Coubertin'as, nūdienis tarptautinio olimpiadinio komiteto garbės pirmi- 
ninkas, gale pereitojo šimtmečio metė mintį atnaujinti klasinius senovės 
Olimpijos žaidimus. Toji sveika mintis rado visuose pasaulio kraštuose 
pritarimo taip, kad jau 1894 m. sportinių sąjungų kongresas, kurs buvo 
susirinkęs Sorbonoje (Prancūzijoje) galėjo išsiųsti visoms tautoms pak- 
vietimus į pirmąją naujųjų laikų olimpiadę Atėnuose. Tuomet tur būt 
ir nesitikėta, kad senosios tradicijos atnaujinimas atneš puikių vaisių, 
t. y. kad nuo to laiko vėl kas ketvirti metai bus ruošiamos olimpiadės, 
kuriose penkių pasaulio dalių atstovai ves akyvaizdoje tūkstančių žiū- 
rovų aršią, nors bekrauję kovą. 

Rezultatai, kuriuos prieš 40 metų atsiekė pirmosios olimpiadės 
nugalėtojai, šiandie sukelia tik nusišypsojimą. Nubėgti 100 metrų per 
12 sekundžių, o 1.500 mtr. per ketvertą minučių 33,2 sek., nustumti rutulį 
11 mtr. 22 cntm. arba nusviesti diską 29 mtr. 15 ctm., kas tuomet 
buvo pasauliniu rekordu, nūn be didelio vargo pajėgia ir eilinis spor- 
tininkas. Vienok kas gali numatyti, ar po sekančių 40 metų, nūdieniai 
pasaulio rekordai nebūsią keleriopai padidinti. 

Be lengvosios atletikos, pirmoje climpiadėje dar būta šaudymo, 
irklavimo, plaukimo, teniso ir kitų rungtynių. Matome, kaip įvairaus 
jau tuomet buvo sporto. Su laiku prisidėjo įvairūs žiemos sportai, ko- 
jasviedis, krepšiasviedis ir t. p. 

Pirmoji olimpiadė pasibaigė 1896 m. balandžio m. 15 d. Tą dieną 
Graikijos karalius įteikė nugalėtojams olimpiadės medalius ir alyvos 
šakeles iš šventojo Olimpios šilo. 

Helėnų (graikų) žaidimai virto pasaulio žaidimais, kuriais juo toliau, 
juo labiau buvo domimasi. Eilinės olimpijadės: Paryžiaus (1900 m.), 
St. Louis (1904), Londono (1908), Stokholmo (1912), Antverpijos (1920), 
Paryžiaus (1924), Amsterdamo (1928) ir Los Angeles (1932 m.) ryškiai 
parodė aršias ir vis kas kart didėjančias tarptautines varžytines, kurios 
liudija nuolatinę visų tautų sporto pažangą. 

1916 m. olimpiadė turėjo įvykti Berlyne, bet dėl siaučiančio tuo 
metu pasaulinio karo neįvyko. Ateinanti olimpiadė įvyks šią žiemą 
Vokietijoje. Jau dabar su nepaprastu įkarščiu ir rūpestingumu vokiečiai 
ruošia Berlyne olimpiadinį stadijoną, kuris bus žymiai didesnis ir įvaires- 
nis, negu ankstyvesniųjų olimpiadžių stadijonai. Olimpiadinis komitetas 
turi daug darbo, nes be paruošiamųjų stadijono darbų yra dar visa eilė 

kitokių, tarp kitko olimpiadės rengėjai sumanė Döberitze (prie Berlyno) 
įkūrti t. v. „olimpiadės kaimą“, kame būsią 150 nedidelių, gražių nas 
melių atvykusiems sportininkams gyventi, Jie čia rasią visus galimus 
patogumus, kad galėtų stoti į rungtynes gerai pailsėję. Ateinančiai 
olimpiadei reklamuoti Heidžiami du laikraščiai: vienas jų mėnesinis 
keturiomis kalbomis, o kitas dvisavaitinis 14 kalbų. Šie laikraščiai infor- 


| Juodas darbas gėdos nedaro — tai mūsų studentų šūkis. Vaizdelis iš lietu- 
vių studentų kelionės po Vilniaus kraštą. 


muoja pasaulį, kokia esanti priruošiamųjų darbų padėtis. Įki šiol olim- 
piadėj sutiko dalyvauti 49 tautos. 

Šioje olimpiadėje dalyvaus ir Lietuvos sportininkai. Olimpiadės 
stadijone (aikštėje) plevėsuos ir lietuvių tautinė vėliava, kuri. rodys 
pasauliui, kad ir lietuviai mėgsta sportą ir pajėgia rungtis su kitų tautų 


sportininkais. B-—kus. 

Pavasarį sutikai kaip vandens leliją. Atėjo vasara karšta. 

Nusišypsojai jam. | Sodžius su didmiesčiais susmaišė, 
Vėjas žaidė tavaisiais plaukais, Visa gamta rengė mums vaišes. 
juos glamonėjo... Bet, štai, ir vėl naujas dyvas 

Tu jį ir jis tave tikrai mylėjo. — atkiutino ruduo vėlyvas. 


Kaštonų lapai krito „bernardynuose“. 
Tu nuėejai, lapus pamynusi, 

ir su tavim viltis nuėjo... 

Tik šalnos gailios, kaip motinos ašara, 
su širdies skausmais jus palydėjo... 

Stalo tenisas arba ping-pong. 


Po sunkaus darbo, poilsio metu žmogus kartais reikalauja kokio 
nors pasilinksminimo, pramogos ar žaidimo. Rudens ir žiemos metui 
kaip tik tinka gražus ir labai įdomus kambarinis žaidimas, vadinamas 
stalo tenisu arba ping-pongu. 

1 iam žaidimui reikalingas stalas, du stulpeliai, tinklas, dvi rakietės 
ir mažas sviedinėlis. 

Nesunku surasti apie 3—4 metrų ilgio ir apie 1 metr. 50 cm. pločio 
stalą. Ties jo viduriu iš abiejų kraštų tam tikromis apkabomis pritvir- 
tiname du 20 cm. aukščio stulpeliu. Abu stulpeliu skersai stalą sujun- 
giame 17 cm. aukščio tinklu. Gauname du vienodo didumo, tinklu pėr- 
tvertus, laukus, 

Rakietę galima pasidaryti iš plonos lentelės. Imame lentelę, išabliuo- 
jame ją taip, kad liktų tik 4 milimetrų storio. Arba perkame gabalą 
diktos (fanieros), išpiauname pusiau apskritą plokštelę taip, kad ji būtų 
pločio apie 15 cm. ir apie 25 cm. ilgio. Zemai paliekame 5 cm. ilgio 
galą rankienai. Rankienai padaryti nupiauname nuo apskritos lazdos 
galą 5 cm. ilgio, perskeliame jį išilgai pusiau. Abi puseles pritvirtiname 
vyniukais prie skirtos rankienai vietos, apdailiname peiliu ir gauname 
savo rūšies lopetėlę arba rakiete. Tokiu pat būdu padarome ir kitą 
rakietę. Kad sviedinys perdaug nešokinėtų nuo rakietės, turėtume apvil- 
kti gume nors vieną jos pusę. 

Imame seną, nevartojamą dviračio rato vidurinę gumę, išpiauname 
panašią plokštelę ir priklijuojame prie abiejų ar vieno rakietės šono. 

Ping-pongui sviedinėliai yra specialūs, padaryti iš plono celuloido. 
Galima jų gauti sporto, žaislų ir rašomųjų daiktų krautuvėse ar vaistų 
sandėliuose. Tie sviedinėliai gan stiprūs ir vieno pakanka ilgam laikui. 
Vienas sviedinėlis kaštuoja 15 — 20 skatikų. 

Turėdami visus įrankius, galime pradėti žaisti. Abu žaidikai atsi- 
stoja pric stalo galų. Vienas žaidikų, kuris pradeda vadinasi padavėjas, 

“o antras atmušėjas. Padavėjas muša rakiete (Iopetėle) sviedinėlį į sta- 
lą taip, kad sviedinėlis pirmiausia atsimuštų jo lauke ir po to viršum 
tiklelio peršoktų į priešo lauką. Atmušėjas turi po to kai sviedinėlis 
kartą atšoko nuo jo lauko, rakiete grąžinti sviedinėlį viršum tinklelio 
į priešo lauką. 

Žaidėjas laimi punktą: 1) jei priešas neteisingai padavė sviedinėlį, 
pav. nukrito žemėn nepalietęs priešininko lauko, arba savo lauką palietė 
daugiau negu kartą; 2) jei priešas neteisingai sviedinėlį grąžino, pav. 
nedavė sviedinėliui paliesti stalo, arba palietus sviedinėliui jo lauką, ne- 
permušė į priešininko lauką; 3) jei priešas palietė sviedinėli, kol šis dar 
neatsimušė jo lauke. 

Reikia daryti taip, kad sviedinėlis atsimuštų savo lauke tik kartą 
ir -grįžtų į priešo lauką viršum tinklelio. 

Po kiekvienų 5 laimėtų punktų žaidėjai keičiasi rolėmis t. y. pa- 
davėjas darosi ztmušėju, o atmušėjas padavėju. Kitaip sakant, sviedi- 
nėlį pradeda padavinėti antras žaidėjas. Kuris žaidėjų pirmas surenka 
21 punktą, tas laimi setą. 

Pabaigus setą, žaidėjai keičiasi vietomis prie stalo galų. Jei vie- 
nas laimėjo vieną setą, o antras laimėjo antrą, tada žaidžiamas dar 
trečias setas. Zaidimą laimi tas, kas laimi du arba visus tris setus, 

Šis žaidimas duoda šalia malonumo ir naudos: lavina pastabumą, 
greitą orientaciją, vikrumą ir pratina prie judesių taisyklingumo. Stalo 
tenisą gali žaisti ir jaunikaičiai ir panelės, vyrai ir moterys, žodžiu, visi, 
kas nori linsmai praleisti laiką. 

Pramokus žaisti daromos rungtynės dėl meisterio titulo, dėl pir- 
menybės. Pramokę šį žaidimą galėtume ir mes surengti rungtynes dėl 
Vilniaus krašto meisterio titulo. Kiekvieno sodžiaus jaunimas išrinktų 
geriausį iš savo tarpo ir leistų lošti su kito sodžiaus atstovu. Po kelių 
rungtynių išsiskirtų valsčių geriausi lošikai, vėliau apskričių ir pagaliau 
vienas, nugalėjęs stipresnius lošikus, gautų Vilniaus krašto meisterio 
titulą. 

is žaidimas jau įgijo pilietines teises. Jau senai žaidžiama mie- 
stuose. Dažnai įvyksta tarpmiestinės, o nepersenai įvyko net tarptau- 
tinės rugtynės, kurias laimėjo vos 14 metų jaunikaitis. 

Tad žaiskime ir ruoškimės rungtynėms dėl pirmenybės. 

Rusnis. 


BAR AN LTEKNA7AV7ARNAKA ABA KAAAEZA) 
Kaip reikia valgyti. 


Ar ir valgyt reikia mokėti? — paklaus kai kas. — Duokite tiktai ką 
valgyti, o kaip, tai aš jau pataikysiu. 

Taip, valgyti mes pataikome, bet kaip mes valgome? Ne valgome, 
bet ryjame. Tik pasižiūrėkime. Paduoda šeimininkė karštos garuojančios 
sriubos bliūdą. Visa šeima valgo iš vieno bliūdo. Geriausiu atveju iš 
dviejų: iš vieno bliūdo valgo vyresnieji, iš kito vaikai. Vyresnieji valgo 
dar šiaip taip, pusiau žmoniškai, bet vaikai — skubėte skuba, ryte ryja. 
Zino, kad ne visuomet sriubos pakaks iki valiai. Todėl, kas greičiau 
valgys, tas daugiau ir suvalgys. Vadinas, to ir laimėta. Pučia piliečiai 
karštą sriubą, degina lūpas, liežuvį. Ir taip nuo jaunų dienų žmogus 
įpranta greitai valgyti, kad paskui ir suaugusiam sunku jau atprasti. 

Kam jau kam, bet valgymui reikia rasti laiko. Valgyti reikia pamažu, 
neskubant, kiekvieną kąsnį gerai sukramtant. Blogai sukramtytas valgis 
yra blogai virškinamas ir tiktai apsunkina virškinimo organų veikimą. 
Pereina per virškinamąjį kanalą ne visiškai tinkamai išnaudotas. Geriau 
suvalgyti mažiau, bet neskubant gerai valgį sukramtyti, negu daug su- 
valgyti, blogai, bet kaip apkramčius. Be to, skubėdami, mes dažnai 
valgome labai karštą, tik ką nuo ugnies nuimtą valgį. Tai irgi kenkia 
sveikatai. Valgiai turi būti nei per karšti, nei per šalti. Žinia, žiemos 
metu geriau valgyti šiltesnius valgius, karštomis vasaros dienomis — 
šaltesnius. 

Skubėdami, rydami blogai sukramtytą valgį, valgydami labai karštą 
patiekalą, valgydami bet kaipirbet kada, mes labai dažnai pagadiname 
sau vidurius. 

Kaip sakyta, valgyi laiko reikia rasti, kad ir kažin kaip jo būtų 
stoka. Jeigu nėra laiko (darbymetė), tai geriau pusę dienos pabūti ne- 
valgius, negu, pastvėrus puodyne, stovint, su kepure, ant greitųjų pas- 
rėbti barščių, duonos pluta užkandžiaujant. Jeigu pasėdėsi prie stalo 
penkias ar dešimtį minučių ilgiau, tai dėl tų keleto , minučių turtų ne- 
nustosi. Per tą dešimtį minučių lobių nesukrausi. Atvirkščiai, jeigu tą 

keletą minučių nutrauksi, paskųbėsi, ilgainiui galėsi susirgti įvairiomis 
virškinamųjų organų ligomis ir už tas minutes brangiai užmokėsi gydy- 
tojams ir vaistinėms, nekalbant jau apie pačią sveikatą, kuri yra nej- 
kainojama. 

Žmogaus viduriai, mitybos organai, yra lyg mašinos motoras, 
o valgis, tai benzinas, anglys. Jeigu motoras nepagedęs, sveikas, gerai 
veikia, tai ir mašina puikiai eina. Panašiai ir su žmogumi. Nuo vidurių, 
penybos organų sveikumo žymiai pareina ir viso kūno sveikata. Dar 
daugiau: nuo virškinamųjų organų sveikumo dažnai pirklauso ir pats 
žmogaus ūpas, gal net būdas. Nesveikų vidurių žmogus būna nuolat niū- 


Viln. Liet. Stud. Dramos kuopelė po sėkmingo vakaro - koncerto 1932 m. Druskininkuose. 


rus, surūgęs, susiraukęs, nelinksmas. Linksmumas, rimtas linksmumas, 
yra labai dažnai geros sveikatos, o ypač sveikų virškinimo organų 
pažymys. 

Iš vieno bliūdo valgymas tarp kitko turi dar ir tą blogumą, kad 
padeda plisti įvairioms limpamoms ligoms. Jeigu vienas asmuo serga 
kuria limpamąja liga, tai ir kitas, valgydamas su juo iš vieno bliūdo, 
gali ta pačia liga užsikrėsti. Taigi, ir su mylimiausiu žmogumi nereikia 
valgyti iš vieno bliūdo, nes ir mylimiausias žmogus gali sirgti kuria 
limpamąja liga. Apskritai, pas mus įsigalėjęs paprotys valgyti iš vieno 
bliūdo keliems asmenims. Kitur tas paprotys taip toli siekia, kad ir 
svečiams nedaro skirtumo. Su tuo papročiu reikėtų griežtai kovoti. 

Jeigu jau kalbėjome apie tinkamo kramtymo reikalą, tai sunku 
šioje vietoje nepaliesti dantų sveikatos. Tik sveiki dantys gali gerai, 
tinkamai valgį sukramtyti. Nuo dantų sveikumo žymiai pareina ir vidurių 
darbas bei sveikata. Sveikus dantis galima išlaikyti iki vėlios senatvės. 

Ne tik galima, bet ir reikia. Tam yra dantų priežiūra. Kalbėdamas apie 
dantų priežiūrą, iš anksto pasisakau, kad šiuo reikalu kreipiuosi tik 
į jaunimą. Seno žmogaus jau neprikalbinsi valyti dantis. Ąntra vertus, 
seniai dažniausiai neturi jau ir kas valo: dantys išbyrėję. Kad nesulaukus 
panašaus likimo, reikia dantis valyti jau nuo jaunų dienų. Dantys va- 
loma, šveičiama tam tikru šepetėliu, kurį, tur būt, visi bus matę. Sepe- 
tukas kaštuoja 20 — 30 skatikų. Gali jis kartais tarnauti ištisus metus. 
Bent vieną kartą per dieną, po vakarienės, pavalyti iš visų pusių dantis 
šepetuku, paplauti burną šiltu vandeniu. Dantų valymas užima daugiau- 
sia 2 — 3 minutes laiko. 

Nesveika valgant dirbti kitą darbą, pav., skaityti. Prie stalo turi 
būti maloni, jauki nuotaika. Silto valgio pavalgius, negerti tuojau šalto 
vandens. Po vakarienės neiti dar gulti apie valandą laiko. Bet, svarbiau- 
sia, saugotis valgyme pražūtingo dėsnio: daug, greit ir bet kaip. 

P. K—čius. 

Baltųjų naktų kraštas. 


Mūsų žemės paviršius gan įvairus savo gamtos reiškiniais. Viena- 
me krašte viešpatauja amžini karščiai, kitam nenugalimi šalčiai. Vienur 
nepabaigiamos šviesios dienos, kitur įvairios tamsios naktys. O kai kur 
sutinkame visai keistų gamtos reiškinių. Viena tokių šalių — Suomija. 
Suomija garsi savo gamtos grožiu. Joje yra apie 60.000 ežerų. Toks 
milžiniškas ežerų skaičius, lyg voratinklis rudens dieną, dabina didžiulį 
388 tūkstančių kvadratinių kilometrų Suomijos plotą. Trečią jos pavir- 
šiaus dalį užima vandenys ir pelkės. 

Vienas didžiausių ežerų yra Suur-Saimaa. Nemaža ten yra pavie- 
nių ežerų, bet dauguma jų, tartum nepakenčią vienatvės, susijungę tarp 
savęs plačiais sąsiauriais. 

Gražiai tuos Suomijos ežerus puošia didelės salos ir mažytės sa- 
Ielės. Kalnų Suomijoje beveik ir nėra. Šen ten randasi šioks toks kal- 
nelis ir tai tik šiaurinėje jos dalyje — Laponijoje. Vienintelis milžinas, 
kuris lyg su pasididžiavimu žiūri į šiuos mažutėlius, tai Haldičokko kal- 
nas, stovįs ant švedų -suomių sienos. Jo aukštis siekia 1356 m. 
Suomijoje kitados yra buvę dideli kalnai, tik jie neišliko iki mūsų laikų. 
Atėję ledynai, vėliau vandenys nušlavė tuos kalnus nuo žemės pavir- 
šiaus. Visi tie mažyčiai kalneliai—buvusiųjų milžinų kalnų likučiai. 
Suomijoj gyventojų yra apie keturi milijonai. Suomija nėra turtingas 
kraštas. Joje maža gamtos turtų, jos paviršius nederlingas. Nepaisant to, 
suomiai gyvena pasiturinčiai. Suomija ir šiandieną gali didžiuotis prieš 
kitas valstybes, ne tik savo daugybe ežerų, gražia gamta, bet svarbiau- 
sia, kad ji, vienintelė valstybė, kuri nejaučia sunkmečio. Gina ją nuo 
krizės ir maitina visą kraštą dideli jos miškai, kurie užima 809/, Suo- 
mijos paviršiaus. 

Nepaisant, kad Suomijoje nėra aukštų kalnų, tačiau kraštas labai 
įvairus. Keliaunininkams, atvykusiems į Suomiją, padaro nepaprastą 
įspūdį baltosios naktys. 

Per visą vasarą Suomijoje diena esti daug ilgesnė, negu kituose 
Europos kraštuose, nors pati vasara yra trumpesnė už mūsų vasarą. 
Per kelias birželio ir liepos mėnesių savaites nebūna tikrosios nakties. 


Ex: 

Nors saulė per šį laiką nusileidžia, kaip ir mūsų krašte, tačiau Suomi- 
joje per šį laiką ir naktimis būna taip šviesu, kad galima skaityti kny- 
gą be lempos. 

i šviesa ateina iš šiaurės, nes ten, Lediniuotojo vandenyno pa- 
kraščiais per du mėnesiu saulė visai nenusileidžia. Ši saulės šviesa turi 
didelės įtakos suomių kraštui. Ten ir javai prinoksta daug anksčiau, 
negu pas mus. Ten ir žmonės daug judresni, energiškesni ir darbštesni, 
nes saulės šviesa didina žmogaus energiją. Baltosios naktys prasideda 
birželio 24 dieną, dienos su nakčia susilyginimo metu, šv. Jono dieną. 
Toji diena yra iškilmingai švenčiama, kaipo šviesos diena. Suomiai la- 
bai džiaugsmingai sutinka tas baltąsias naktis. 

Jaunimas bemaž visus metus rengiasi prie šių iškilmių. Joninių 
išvakarėse renkasi būriais į paupius ar paežerės, kur sukuria didžiulius 
laužus, ten vadinamus „kokko“. Tada visas suomių kraštas nutviska 
laužų šviesa, o jų liepsnos liežiuviai, kildami į padanges, praneša bal- 
tųjų naktų pradžią. 

Prie laužų susirenka ir vyresnieji pasižiūrėti jaunimo iškilmių. Jau- 
nimas ruošia prie laužų vaidinimus, koncertus ir žaidimus. Cia parodo 
jis per metus padarytą pažangą, apsvarsto prabėgusį laiką ir iškilmin- 
gai pasižada dar daugiau dirbti, šviestis ir tobulėti artimoje ateityje. 
Tą vakarą suomių kraštas pavirsta, tartum rojum, visur ant kalvų, ežerų 
salose, pamiškėse liepsnoja laužai, visas kraštas aidi nuo skambių dainų. 

Išmušus 12 valandai: prasideda, kaip pas mus naujais metais, svei- 
kinimai, linkėjimai, įvairios jaunuomenės vadų kalbos ar net programi- 
nės paskaitos. Taip linksminasi jaunimas iki saulėtekio. Saulei tekant 
pasigirsta trimitai, prasideda priesaikos aktas. Visas jaunimas ir vyres- 
nieji iškilmingai pasižada aukoti visas jaunąsias jėgas tautos labui, tė- 
vynės gerovei. Savo pažadą laiko šventu ir stengiasi metų bėgyje 
jį vykdyti. 

Saulei pakilėjus aukščiau, pilkajam vasaros ryto rūkui retėjant — 
grįžta jaunimas būriais namo ir vėl su naujais norais ir kilniais paža- 
dais, tartum skruzdės, imasi kasdienių pareigų, kasdienio darbo. 

A. T, 


RAINANE vaa a a papa pa u aa a a a i n a a aaau aan an 


NESISEKA... 
(Feljetonas). 


Visa apylinkė sutinka, kad mūsų Grigas — vyras ne iš lentos iš- 
kirptas. Diktas, nesiaurų pečių, nosis, kaip burokas, o ūsai tai retenybė: 
reikalui esant, galima juos net už ausų užsukti. Bet visa nelaimė, kad ir 
jam, kaip Lazdynų Juozapui, nesiseka. Jau kelinti metai ieško žmonos 
ir vis negali surasti. 

Blogumas tas, kad žmoną suranda, bet dėl pasogos negali susi- 
tarti. Ot, ir užpernai patiko Grigui Galinių Morta. Mergiotė ne plona, 
darbininkė, gera audėja, iš turtingos ir giminingos šeimynos. Zodžiu, 
Grigas, ilgai nelaukęs, pasikinko širmąjį, pasikviečia geriausį parapijoj 
piršlį ir drožia pas Mortą. 

— Sveiki gyvi! 

— Sveiki atvykę! 

Galinis sodina svečius, Galinienė raiko pyragą, kamaroje dabinasi 
Morta — judėjimas, kaip Abisinijoj. Šiaip ar taip, Grigas Mortai, Morta 
Grigui — pirmos rūšies pora. 

Zinoma, tuoj puslitris naminės, pusmetris dešros, gabalas kumpio, 
tuoj sūriai ir medus, ko tik dūšia geidžia. 

Piršlys, išmovęs aštuntąjį stikliuką, mirkterėjo Grigui, atsikosėjo 
ir pradėjo: 

— Taip, tai taip, bet kiek gi duosi pasogos? 

— Kiek? 

Galinis, lyg artistas nemirksėdamas drožia: 

— Keturius šimtus grynais, dvi melžiamas, pusantros telyčios, 
5 pūrus rugių ir .3 kviečių. 

— O kiek žirnių? 

— Žirnių nėra! Šiemet neužderėjo ir neduosiu. 

— Prastas reikalas, — sako piršlys — be žirnių ir kiaulių nenu- 
šersi. Be žirnių ir zacirkos neišvirsi. Pridėk, tėve, nors porą pūrų žirnių. 

Prasidėjo ilgos derybos. Galinis nenusileidžia ir įrodinėja, kad žir- 
niai yra toks daiktas, kuris į pasogą neįeina. 

Visai kitaip tvirtino piršlys. 

— Tėve, pasiskaityk ką rašo „Ne mūsų Artojas“, juk jis aiškiai 
tvirtina, kad ant žirnių visa ūkio kultūra ir žmonių laimė laikosi. 

— Nė vieno grūdo, negaliu! — atspariai aiškinosi Galinis. 

Gaidys jau pradėjo trečią giesmę, o pūras žirnių vis dar, lyg juoda 
šmėkla, stovi tarp Grigo ir Mortos. 

Keikdami žemę, kurioj Galinio žirniai nederėjo, jaunieji grįžo na- 
mo. Gaila Grigui Mortos, bet dar labiau dviejų melžiamųjų, kurios Dau- 
gelių pieninėj būtų šimtus išvarę. Bet ką padarysi, juk reikia namuose 
ne tik šeimininkės, bet ir žirnių. 

Praeina pavasaris, vasara, bet Grigas vis dar nepamiršta to pūro žirnių. 

— Spiauk, Grigai, ant tų žirnių, —kalbina sutikęs šventoriuj piršlys, — 
kinkyk širmąji, ryt važiuojam pas Ągotą. 

Kaip tarė, taip padarė. 

— Kiek, tetule, pasogos duosi,—vėl teiraunasi įkaušęs Agotos už- 
stalėj piršlys. 

— Tris grynais, pusantros karvės, tris šluotas ir dešimts vištų. 

— O gaidys? 

— Gaidžio neduosiu. Vienas yra ir tas man reikalingas. 

Piršlys nenusileidžia. 

— Kaip tai neduosi? Gaidys tai vištų karalius! Be gaidžio namuose, 
kaip be žydo turguje. O pagaliau kas gi giedos? Be gaidžio, nežinai 
žmogus ne kada keltis. Kas jaunųjų mėšlyną sangas, jei gaidžio neduosi? 

— Negausit ir baigta šneka! 

Vėl Grigas su piršliu dulina namo. Vėl jo širdis plyšta iš skausmo 
dėl tokio nepasisekimo. Visą rudenį ir žiemą sėdi pirkioj. Nejaugi eisi 
sodžiun, tuoj prikiš gaidį. 

Taip ir šiandien Grigas negali nė ištolo pažvelgt į gaidžius. 

Jei ne tas žirnių pūras ir gaidys, gal jau jis būtų vienas iš lai- 
mingųjų. 

Bulbakasiui pasibaigus Grigas vėl susirūpino šeimos židinio rei- 
kalu. Rengiasi antrą kartą pas Mortą, gal šiemet žirniai pas Galinius 
užderėjo, gal tuo būdu pernykštė kliūtis šeimos laimėn as 

IŠ NEPR. LIETUVOS. 


— Rugsėjo mėn. pabaigoje Klai- 
pėdos krašte buvo rinkimai į vieti- 
nį seimelį. Rinkimų metu į Klaipė- 
dą suvažiavo iš viso pasaulio apie 
100 žurnalistų, kurie sekė rinkimų 
eigą ir juos aprašė savo atstovau- 
jamuose laikraščiuose. Lietuviai šį 
kartą nieko nelaimėjo, bet nieko ir 
nenustojo. Seimelin išrinkti iš lietu- 
viškų sąrašų šie žymūs Klaipėdos 
krašto veikėjai: Viktoras Gailius, 
Jonas Kybrancas, Andrius Borcher- 
tas, Stepas Baltrimas ir Kazys Pra- 
naitis. 


— Lakūnas Feliksas Vaitkus, nu- 


galėjęs Atlantą, į Kauną atskrido 
spalių 2 dieną. Aerodrame buvo iš- 
kilmingai sutiktas ir nulydėtas į mie- 
stą didžiulės minios. Spalių 5 dieną 
buvo surengta teatre iškilmingas la- 
kūno pagerbimas. Sveikinimų metu 
Vaitkus buvo apdovanotas Vytauto 
Didžiojo III laipsnio ordinu, Saulių 
Sąjungos auksiniu ženklu ir kai ku- 
rių draugijų garbės nario diplomais 
Kitą dieną Vaitkus apsilankė pas 
Valstybės Prezidentą, ministerių pir- 
mininką, kariuomenės vadą, užsie- 
nių reikalų ir pas kitus ministerius. 
Spalių 9 dieną Feliksas Vaitkus 
Kauno gatvėse rinko Vilniaus rei- 
kalams aukas. 

— Siemet Vytauto Didžiojo uni- 
versitetan įstojo 645 abiturientai ir 
apie 400 jau studijavusių studentų. 

— Sj mėnesį Kaune pasirodė 
naujas mėnesinis žurnalas ,,„Gele- 
žinkelininkas“, kuriame Lietuvos 
geležinkelių tarnautojai nagrinėja 
savo kultūrinius, ekonominius ir 
profesinius klausimus. 

— Šio mėn. 8 dieną Paventyje 
buvo didelės iškilmės, kuriose da- 
lyvavo valdžios atstovai ir daug 
apylinkės ūkininkų. Tą dieną buvo 


atidarytas antras Lietuvoje cukraus 
fabrikas, kuris turės didelės ekono- 
minės reikšmės apylinkės ir viso 
krašto gyventojams. Ūkininkai turės 
kur parduoda runkelius ir nereikės 
iš užsienių gabenti cukraus. 

— Šiemet Lietuvoje yra 8.855 
skautai. Jų tarpe 495 skautų vadai, 
243 jūros skautai, 2.926 „vilkiukai“, 
301 skautas vytis ir 4.890 šiaip 
skautų. 

— Kaune yra Bendrovė „Mais- 
tas“, kuri superka iš ūkininkų gy- 
vulius ir gabena jų mėsą į užsie- 
nius. Bendrovė „Maistas“ nuolat au- 
ga ir tobulėja. Paskutinėmis dieno- 
mis Svedijoje nusipirko du jūros 
laivu, kurie bus naudojami maisto 
gaminių išvežimui į įvairias šalis. 

— Visas pasaulis kaskart labiau 
domisi Lietuvos gyvenimu. Įvairūs 
diplomatai, žurnalistai nuoletteirau- 
jasi visokių žinių. Jiems informuoti 
Ženevoje Įsteigtas lietuvių informa 
cinis biūras, kuris nuolat teiks ap'e 
Lietuvą įvairių žinių. 

— Baigiama Kaune įrengti di- 
džiausi Pabaltėje rūmai — Vytauto 
Didžiojo muziejus. Netrukus bus at- 
vežti iš Belgijos ir pakabinti mu- 
ziejaus bokšte 38 varpai, kurie 
skambės tik iškilmingiausiais lietv- 
vių tautos gyvenimo momentais. 

— Šiemet Nepr. Lietuvoj yra 30 
vidurinių ir žemesnių amatų moky- 
klų, kuriose mokosi 2.250 jaunų 
amatininkų. 

— Šio mėn. 10— 11 d. Kaune 
įvyko Lietuvos katalikų veikimo cen- 
tro metinė konferencija,kur apsvar- 
styta katalikiškų organizacijų veiki- 
mas ir nustatyta veikimo planas. 
Šios konferencijos proga buvo su- 
rengta katalikiškos spaudos paroda. 

— Siemet Nepr. Lietuvoje yra 
2.556 pradžios mokyklos, kurias 
lanko 268.618 mokinių. Tose mo- 

kyklose dirba 4.976 mokytojai. Vi- 
soms pradžios mokykloms priklau- 
so 5.377 hektarai žemės. Vienai 
mokyklai vidutiniškai tenka 3 ha. 

— Sio mėn. pradžioje į Kauną 
buvo atvykę anglų, italų ir norvegų 
pirkliai. Jie tarėsi su Lietuvos pre- 
kybininkais dėl linų, bulvių ir javų 
supirkimo Lietuvoje. 


IŠ LENKIJOS. 


— Spalių mėn. 4 dieną Varšu- 
voje buvo sukviesti pirmieji naujo 
Lenkijos seimo ir senato posėdžiai. 
Tą dieną buvo sudaryti seimo ir 
senato prezidiumai. Seimo maršal- 
ka išrinktas Caras, vienas naujosios 
Lenkijos konstitucijos autorių, se- 
nato maršalka — pulkininkas Pry- 
storas, buvęs ministeris pirmininkas, 
kilęs iš Vilniaus krašto. Po to abi 
įstatimdavybės įstaigos buvo palei- 
stos, bet dabar vėl sušauktos, kad 
priimtų įstatymą, kuriuo būtų įga 
liotas valstybės prezidentas leisti 
parėdymus, tvarkančius iždo reika- 
lus. Mat, nesenai pasikeitė mini- 
sterių kabinetas: pulk. Slavekas su 
savo ministeriais atsistatydino, Oo 
naują kabinetą sudarė buvęs Var- 
šuvos miesto komisaras Košcialkov- 
skis. Naujas kabinetas numatė visą 
eilę finansinių ir apskritai ekonomi- 
nių reformų įr todėl nori turėti ati- 
tinkamus įgaliojimus. 

— Varšuvos apygardos teisme 
nagrinėjama didelė ukrainų byla, ku- 
rioje kaltinama dvylika asmenų už 
ministerio Pierackio nužūdymą. Pats 
žudytojas yra pabėgęs į užsienius, 
teisiami tik jo padėjėjai. Toje by- 
loje bus išklausinėta apie 200 liu- 
dininkų ir todėl byla nusitęsianti 
ilgesnį laiką. 

— Paskutiniu laiku gerokai pa- 
šlijo Lenkijos santykiai su Cekija. 
Lenkų spauda daug rašo, kaip čekai 
spaudžia lenkus Cešine ir Moravijoj, 
uždarinėdami lenkiškas mokyklas ir 
draugijas, sustabdydami laikraščius, 
areštuodami lenkų veikėjus ir pana- 

šiai. Daugelyje Lenkijos miestų bu- 
vo rengiami mitingai ir griežtai pro- 
testuojama prieš čekų elgesį. Nese- 
nai Čekijos vyriausybė atėmė lenkų 
konsului Ostravoje teisę toliau eiti 
konsulo pareigas. Atsakydama į tai 
Lenkijos vyriausybė atėmė tokią pat 
teisę dviem čekų konsulam: Pozna- 
nėje ir Krokuvoje. 


Iš MŪSŲ PADANGĖS. 


Sukūrusiems lietuviškos šei- 
mos židinį draugams Elžbietai 
Steckaitei ir Kaziui Jarmaliui 
linkime daug laimės. 


Švenčionėlių Liet. Šv. Kaz. 
D-jos Skyriaus 
Valdyba. 


Švenčionys. Lietuvių Šv. Ka- 
zimiero Draugijos skyriaus rūpesniu 
buvo surengta kun. prof. Jono Skruo- 
džio atminimui pagerbti akademija. 

Akademiją atidarė Ceikinių kle- 
bonas kun. Varanavičius. Velionies 
dvasišką darbuotę nušvietė kun. dr. 
Gailiušas, o stud. Žukas nupasakojo 
Velionies nuveiktus darbus literatū- 
ros, pedagogikos ir švietimo srityse. 
Po to padeklamavo Kaleckaitė, o 
Činčikas ir Garbauskas paskaitė sa- 
vus kūrinius, parašytus Velionies at- 
minimui. P. Siniaus vedamas choras 
pagiedojo religinio turinio kantatas 
ir padainavo keletą dainelių. 

Kitą dieną už Velionį buvo atlai- 
kytos gedulinės pamaldos. Po to 
kapinėse buvo pašventintas Velioniui 
pastatytas paminklas. y- 


Lazinkos, Tverečiaus vals., 
Švenčionių apskr. Vietinis Liet. Sv. 
Kaz. D-jos skyrius pavyzdingai vei- 
kia: dažnai rengia susirinkimus, pas- 
kaitas ir įvairias pramogas. Šio sky- 
riaus rūpeščiu šiemet surengta du 
lietuviški vakarai. Į vakarus atsilankė 
visos apylinkės jaunimas ir vyres- 

nieji. Atsilankiusieji buvo patenkinti 
gražiai suvaidintais veikalais. V. 


Mergažeris, Varėnos vals., 
Vil.-Trakų apskr. Pereito.mėn. 15 d. 
vietinio Liet. Šv. Kaz. D-jos sky- 
riaus rūpesniu buvo surengtas vie- 
šas lietuviškas vakaras. Suvaidinta 
komedija „Jonas Durnelis“. Po vai- 
dinimo viena mergaičių padeklamavo 
iš „Jaunimo Draugo“ keletą eilučių, 
kurios labai patiko susirinkusiems. 
Po to publika sugiedojo Tautos 
himną—Lietuva Tėvynė mūsų. 

Tenka pastebėti, kad nevisi mo- 
ka savohimną, todėl būtinai reikėtų 
jis išmokti. 

Po vaidinimo jaunimas pažaidė, 
pašoko. Šokius pradėjo, kaip ir vi- 
sada, suktiniu, tik gaila, kad vėliau 
mažai šokta tautiškų šokių. 

Susirinkusieji buvo patenkinti 
mergažeriečių surengta pramoga. 
Namo skirstėsi kupini vilčių, kad ne 
užilgo vietinis jaunimas vėl surengs 
panašią pramogą ir duos progos 
lietuviškajam apylinkės jaunimui 
kartu pažaisti ir pasilinksminti. 

Vienanagis. 


Antalgė, Rimšės vals., Brėslau- 
jos apskr.. Nors sodžius ir išsiskirs- 
tęs į viensėdžius, bet jaunimas pa- 
vyzdingai veikia, susitelkęs Liet. Šv. 
Kaz. D-jos skyriun, kuriam sėkmin- 
gai vadovauja p. Alf. Zurumskas. 

Vietinis jaunimas, skaityklos ve- 
dėjo p. Vinco Mačionio padedamas, 
pereito mėnesio gale surengė vakarą. 
Buvo vaidinta komed. „Nesipriešink“ 
ir dialogas „Pas barzdaskutį“. Į va- 
karą buvo atsilankęs ir apylinkės 
jaunimas, kuris po vaidinimo gražiai 
padainavo, pažaidė ir pašoko: 

Ilgių Žuvis. 


Senkuūrai, Krasnavo vals., Su- 
valkų apsk. Nors ir nelengvos čia 
darbo sąlygos, tačiau jaunimas dirba. 
Nesenai čia buvo surengta lietuviškas 
vakaras, Vaidinta buvo komedija 
„Mirta Činčibiraitė“, Po vaidinimo 

dar vietinio Liet. Šv. Kaz. D-jos 
skyriaus nariai padeklamavo ir Ą. 
Puniškio vedamas choras padainavo 
gražių lietuviškų dainelių. 

Artistas. 


Dainava, Varėnos vals. Ne vį- 
sas mūsų jaunimas supreto švie- 
sos kelią. Vieni dalyvauja organi- 
zuotam gyvenime,prisideda prie va- 
karėlių rengimo, kiti ne tik neprita- 
ria, bet ir nepadeda nei vakarėlių 
rengti, nei lankosi į susirinkimus. 

Šio mėn. 6 dieną buvo vietinio 
Liet. Sv. Kazimiero D-jos skyriaus 
narių susirinkimas; kuriame mokyt. 
Šičkaitė skaitė paskaitą apie lakūno 
Felikso Vaitkaus skridimą ir šio žy- 
gio reikšmę lietuvių tautai. 

Narys. 


Mielagėnai, Švenčionių apskr. 
Šiame miestely pereito mėn. 8—10 
dienomis „Ryto“ skaityklos bute 
buvo suruošta liaudies meno pa- 
roda. Šią parodą organizavo p. A. 
Cepulienė, kurios minčiai ir pastan- 
goms pritarė ir padėjo vietinis jau- 
nimas. Šioje parodoje buvo išstatyti 
eksponatai tik iš Mielagėnų valsčiaus 
sodžių. Parodą lankė ir kitų valsčių 
gyventojai, netruko lankytojų iš 
Švenčionių ir iš Vilniaus. Viso pa- 
rodą aplankė 2.132 žmonės. Visi 
parodos lankytojai turėjo progos 
pasigerėti įvairiais jaunimo meniš- 
kais dirbiniais. Viet. 

Navikai, Dūkšto vals., Sven- 
čionių apskr. Mūsų sodžiaus jauni- 
mas neatsilieka nuo kitų. Dažnai 
rengia vakarėlius ir Liet. Sv. Kaz. 
D-jos skyriaus narių susirinkimus. 
Pereito mėn. gale Šv. Kaz. D-jos 
skyriaus narių pastangom ir skaity- 
klos vedėjo Ed. Stankevičiaus pa- 
galba buvo surengtas vakaras. Vai- 
dinta kom. „Pampalio piršlybos“. 
Vakarą norėjo sutrukdyti apylinkės 
išsigimėliai, bet vietinis jaunimas 
trukdymų neboja ir vykdo savo su- 
manymus. 

Kerpe, 

IŠ VILNIAUS. 


Išvažiavo užsienin. Šio mė- 
nesio pradžioje išvažiavo kun. K. 
Pukėnas į Liuveno universitetą 
(Belgijoje) studijuoti visuomeninių 
mokslų. 

Pereito mėn. gale išvyko Vienos 
universitetan stud. K. Linkaitė stu- 
dijuoti vokiečių kalbą. 


Studentų arbatėlė. Šio 
mėn. 20 dieną Studentų S-gos bu- 
te buvo suruošta studentų susipa- 
žinimo arbatėlė. Arbatėlės metu 
S-gos vicepirm. P. Grybauskas pa- 
sveikino naujai įstojusius S-gon na- 
rius. Po to kalbėjo Laik. Vil. Liet. 
K-to pirm. p. K. Stašys ir ukrainų 
studentų atstovas p. V. Decyk. Naujai 
įstojusių S-gon studentų vardu kal- 
bėjo Vyt. Martinkėnas. 

Iš Mokslo D-jos. Šio mėn. 
20 dieną Liet. Mokslo D-jos Val- 
dyba surengė paskaitą. Skaitė D-jos 
pirmininkas kun. dr. Viskantas apie 
lietuvių santykius su rusais 1920 m. 
Prelegentas šiame susirinkime pas- 
kaitė tik pirmą dalį savo paskaitos, 
kita dalis bus skaitoma vėliau. 

Sporto Kiubas. Prieš keletą 
mėnesių, susirinkę mūsų sportinin- 
kai bei sporto mėgėjai ir apsvarstę 
sporto reikalus, nutarė įkurti spor- 
to klubą. Steigėjai, surašę klubo 
įstatus, padavė miesto storastijai 
patvirtinti. Šiomis dienomis miesto 
storastija įstatus patvirtino. Arti- 
miausiu metu bus sušauktas susi- 
rinkimas ir išrinkta valdyba. 


Simfoninis koncertas. Pe- 
reito mėn. 28 d. Vytauto Didžiojo 
gimnazijos salėje buvo surengtas 
prof. K. Galkausko rūpesčiu simfo- 
ninis koncertas— paskaita. 

Prof. K. Galkauskas savo pa- 
skaitoje nupasakojo simfoninio orke- 
stro organizaciją. Paskaitą iliustra- 
vo muzika. Be to, simfoninis orke- 
stras atliko paties prelegento su- 
komponuotą polonezą ir stygų orke- 
stras keletą kitų dalykėlių, 


Po pertraukos mažasis simfoninis 
orkestras atliko Haydno simfoniją, 
o pilnas orkestras išpildė prof. Gal- 
kausko naują muzikos kūrinį „Ba- 
leto valsas“. 3 

Koncertas buvo užbaigtas Cai- 
kovskio IV simfonija. 

Iš „Romuvos“ Klubo. Šio 
mėn. 19 dieną buvo pirmas po ato- 
stogų romuviečių susirinkimas. Su- 
sirinkime apsvarstyta visa eilė bė- 
gamųjų klausimų ir priimta keletas 
nutarimų. Tarp kito nutarta suren- 
gti XI-10d. vysk. Motiejui Valančiui 
pagerbti akademiją, o kiek vėliau 
suruošti lietuviškos muzikos vakarą. 

Tame susirinkime išrinktas, vie- 
ton išvykusio Varšuvon studijuoti 
A. Jakubėno, naujas sekretorius A. 
Burokas. | 

Mokytojų S-gos dešimt- 
metis. Šiais metais sueina 10 me- 
tu nuo Vilniaus Lietuvių Mokytojų 
Sąjungos įsikūrimo. S-gos valdyba 
ruošiasi šias sukaktuves atjtinkamai 
paminėti. 

Mokinių susirinkimas. Šio 
mėn. 20 dieną buvo Vytauto Didž. 
gimnazijos mokinių lavinimosi 
kuopos susirinkimas, kuriame mokin. 
J. Puišė skaitė apie Čiurlionį, o 
mokin. J. Čenys — apie Vilniaus 
miestą. 

Iš skautų gyvenimo. Atsis- 
tatydinus ligšioliniam drauginininkui, 
išrinktas naujas—mokin. Sliekas Bro- 
nius, o jo padėjėju Bernatavičius 
Morkus. Sekmadienį buvo skautų šau- 
dymo rungtynės, kurias laimėjo „Ge- 
nių“ skiltis. Geriausiai iš skautų šaudo 
Savickas Vladas, nes iš 50 galimų 
punktų laimėjo 41. 

Spaudos savaitė. Vilniaus 
lietuvių visuomerė lapkričio 3—10 
dienomis rengia lietuviškos spaudos 
savaitę. Pageidaujama, kad ir Vil- 
niaus krašto sodžiaus organizuotas 
lietuvių jaunimas surengtų panašias 
spaudos savaites ir ta proga papla- 
tintų lietuvišką spaudą tarp savo 
tautiečių. 


Kaip atsirado kalbos. Da- 
bar priskaltoma daugiau, kaip 800 
kalbų visose pasaulio šalyse. Azijo- 
je—153, Afrikoje—114, Australijoje 
ir Okeanijoj - 117, Amerikoj — 423, 
Europoje—53 kalbos. Suprantama, 
kad kalbų išsiplatinimas yra labai 
įvairus. Vieną kalbą, pavyzdžiui, 
anglų, išgirsi visame pasauly, o kitą 
tik kur nors tolimam dykumos už- 
kampy. 

Pirmykštė žmogaus kalba buvo 
daugiausia judesių kalba. Ir dabar 
dar kalbėdami žmonės, be žodžių, 
daro įvairius judesius — rankomis, 
veido mimika. Keliauninkai užtinka 
tokių žmonių, ypač juodaodžių tar- 
pe, kurie patamsy net nesusikalba, 
nes nemato, kaip kalbantis savo 
mintis papildo judesiais. 

Panašiai kalba nebyliai. Jie su- 
pranta tik judesius. Įdomu, kad lau- 
kinis žmogus lengviau susikalba su 
nebyliu, kaip su kalbančiu. Jų jude- 
siai turi daug bendrumo. 

Kultūringų tautų kalbose galima 
priskaityti iki 100.000 žodžių. Bet 
yra tokių tautų, (Afrikoje juodao- 
džiai), kurių kalboje tėra vos aple 
400 žodžių. Štai dėl ko pas nekul- 
tūringas tautas daug reiškia judesiai, 
gestai, mimika. 

Kalboje žodžių gausumas pri- 
klauso nuo tautos kultūringumo. Juo 
tauta kultūringesnė ir išmokslinta, 
tuo jos kalboje daugiau žodžių. Pa- 
vyzdžiui, yra tautų, kurios gyvena 
dykumose, pažįsta tik siaurą žemės 
sklypą, kur nėra neiupių, nei ežerų. 
Tokios tautos savo kalboje neturi ir 
žodžių, kurie reikštų ežero ar upės 
pavadinimą. 

Jei pažiūrėsime į tautų kalbas, 
pamatysime, kad jose yra daug vi- 
soms kalboms žodžių. Tie žodžiai 
tik savotiškai perdirbti ir pritaikyti 
tos kalbos savumams. To priežastis 


greičiausia bus ta, kad tautos nuo 
neatmenamų laikų gyveno vienos su 
kitomis, turėdamos tam tikrus san- 
tykius ir bendrus interesus. Be to, 
dauguma tautų, kaip tai Europos 
tautos, paelnaiš vienos indo-euro- 
piečių giminės. Todėl kalbose yra 
užsilikusjų panašių žodžių bendra 
reikšmė. 

Kokios priežastys buvo, kad tiek 
kalbų atsirado? 

Labai senai, kada žmogus gy- 
veno urve ir nepažinojo nei jokių 
metalų, nei išradimų, nebuvo nei 
tautų, nei valstybių. Žmogus gyveno 
iškarto tik savo šeimoje ir kalbėjo 
tur būti viena kalba. Laikui bėgant, 
šeimos padidėjo, susidarė giminė. 
Po kiek laiko ir tų giminių skaičius 
padidėjo. Jos viena nuo kitos ėmė 
tolti, užimdamos naujus žemės plo- 
tus. Taip ir kalba, iš lūpų į lūpas 
eidama, ėmė keistis. Be to, žmogus 
pažindamas vis kaskart daugiau ir 
daugiau dalykų, kartu plėtė ir savo 
kalbą, papildydamas ją vis naujais 
žodžiais. Tuo būdu darėsi vis nau- 
jos kalbos. Mes petys gerai žinome, 
kad daug yra kitokių žodžių, ne- 
kalbant jau apie tarmes, net greti- 
moje apylinkėje. 

Dažnai tautos, užkariaudamos 
kitas tautas, joms primeta ir savo 
kalbą. Taip, pavyzdžiui, prūsus už- 
kariavo vokiečiai ir jiems primetė 
savąją, vokiečių kalbą. Dažniausiai 
kalba nustato ir žmogaus tautybę. 
Tik ne visada. Bet su svetima kalba 
įsigali svetimi papročiai, o kartu 
vyksta ir nutautėjimas. Todėl išlai- 
kyti savąją kalbą ir ją branginti 
kiekvieno tėvynės mylėtojo yra svar- 
bi prievolė. 

Vyrai pavydesni už mo- 
teris. Kas pavydesnis — vyras ar 
moteris? Kas pavydo apakime da- 
žniau pavartoją peilį, revolverį, sie- 

ros rūkštį, vitriolį ar kitą aklo keršto 
įrankį? Kažkodėl manoma, kad mo- 
terys dažniau keršija iš pavydo ir 
iš to sprendžiama, kad moterys yra 
pavydesnės negu vyrai. 

Tačiau nesenai prancūzų laikraš- 
čių paskelbta statistika rodo ką kita. 
Pasirodo, kad moterys dažnai būna 
pavydžių vyrų aukos, negu vyrai 
moterų. Pavyzdžiui, 1930 metais 
Paryžiuj 36 vyrai iš pavydo nužudė 
savo žmonas. Be to, 44 moterys 
buvo pavydžių vyrų sunkiai sužei- 
stos. Tuo tarpu nuo moterų iš pa- 
vydo nukentėjo tik 12 vyrų, būtent, 
4 buvo savo meilužių užmušti ir 8 
sužeisti. 

Vienas prancūzų mokslininkas— 
psichologas, pasiremdamas šia sta- 
tistika, tvirtina, kad vyrai sunkiau 
nugali apviltos meilės sukeltus pa- 
vydo jausmus, negu moterys. 

Savo teorijos patvirtinimą mok- 
slininkas mato ir tame, kad vyrai 
sunkiai pergyvena meilės dramas ir 
dažniausiai atkeršiję patys nusižudo. 
Apviltos gi moterys, atkeršiję vy- 
rams, pačios žudosi retai. Taip, 
1930 metais Paryžiuj iš pavydo nu- 
sižudė 23 vyrai, o moterys tik dvi. 

Senovės pinigai. Anglijoj, 
Londone, šiomis dienomis buvo par- 
davinėjami iš licitacijos įvairūs seni 
daiktai. Tarp tų daiktų labiausia vi- 
sų dėmesį patraukė pinigas, kuris 
svėrė 19 ir pusę kilogramo. Pinigas 
buvo varinis, muštas švedų karalie- 
nės Kristinos 1650 metais. Pinigas 
turėjo vertės 20 švedų kronų (apie 
50 auks.) Švedija tada turėjo daug 
vario, tad ir leido labai daug vari- 
nių pinigų. 

Pinigų kalimas anais laikais bran- 
giai kaštavo, užtat stengtasi juos 
daryti, kiek galint, didesnius. Šitie 
pinigai išsilaikė iki aštuonioliktojo 
šimtmečio pabaigos. Žinoma, tokių 
pinigų kišenėn įsidėti nebuvo gali- 
ma. Jie būdavo nešiojami ir vežio- 
jami maišuose, kai koki akmens. 
Jeigu reikėjo gabenti didesnę sumą, 
tai pinigai būdavo stačiai sukrauna- 

mi vežiman, kaip malkos ar akmens. 
Pasakojama, jei ūkininkas eidavo 
karčiamon išsigerti, tai imdavo ant 
pečių vieną pinigą, atėjęs numesda- 
vo jį po stalu, pasidėdavo ant jo 
kojas ir gerdavo, kol viso neprager- 
davo. . 

Panašūs pinigai būdavo ir'kai 
kuriose kitose šalyse, ypač Vokieti- 
joj. Kai kurie karaliai, norėdami pa- 
sigirti savo šalies turtingumu, liep- 
davo tyčia mušti tokius didelius pi- 
nigus. A 

Sis tas apie knygas. Se- 
niausia pasaulyje knyga yra „Priss 
Payrus“. Ji yra prancūzų tautiniam 
muziejuje Paryžiuje. Knyga buvo. pa- 
rašyta 335 metais prieš Kristaus 
gimimą. Atrado ją vienam kapinyne 
ties Tebais mokslininkas „Priss Pay- 
rus“, kurio vardu buvo ir pavadinta 
toji knyga. 

Didžiausioji pasaulyje knyga yra 
anatomijos atlasas. Jis yra Valsty- 
binėj Amatų mokykloj Vienoje. Il- 
gumo ji turi 1,90 metrų, pločio 90 
centim. Spausdino ją nuo 1823 — 
1830 m. 

Mažiausia knyga pasaulyje, kuri 
yra 10 milimetrų ilgumo ir 6 pla- 
tumo, buvo išspausdinta Italijoje 
1897 metais. 

Sunkiausia pasaulyje knyga yra 
„Itakės Istorija“, kuri buvo atspaus- 
dinta pradžioje šio šimtmečio vieno 
habsburgų kunigaikščio rūpesčiu. Ji 
sveria 48 kilogramus. 

Brangiausia knyga yra Guten- 
bergo biblija. Už šią knygą prieš 
porą metų daktaras Vollberhs su- 
mokėjo 2.800.000 auksinų. 

Labiausiai skaitoma knyga yra 
Šv. Raštas, kurio pasaulyje yra iš- 
platinta apie 500 milijonų egzem- 
plorių 630 kalbų. 

Kaip skusti barzdą? Daug 
vyrai kenčia skusdami barzdą, ypač 
kada skustuvas neaštrus. Skutant 
barzdą,reikia kuo labiausiai suminkš- 
tinti barzdos plaukus. Viena ge- 
riausia plaukų suminkštinimo _ prie- 
mone yra vazalina. Prieš skutantįs 

reikia plonai patepti veidą vazalina, 
o vėliau muilu gerai įtrinti ir sku- 
stis. Plaukai taip suminkštėja, kad 
ir neaštriu skustuvu be skausmo ga- 
lima nusiskusti. 

Keisti papročiai. Moteris 
Korėjoj neturi nei vardo nei pavar- 
dės. Ji nekuomet nei teisiama nei 
baudžiama, kadangi nelaikoma as- 
meniu. Į kambarį, kuriame gyvena 
moteris, niekam negalima įeiti, net 
gi policijai. Prieš saulei nusileidžiant 
moteris neturi teisės pasirodyti gat- 
vėje. Tik vakare, kada vyrai grįžta 
iš darbų, pasigirsta trimitas, prane- 
šąs, kad moterys turi teisę išeiti į 
-gatvę. | 

Kava. Kavos medžiai auga šil- 
tose šalyse, kaip Afrikoj ir Ameri- 
koj. Kavos medis auga neaukštas 
Jis panašus į mūsų, vyšnias. Ka- 
vos,.medžio žiedai balti, gardžiai 
kvepia, uogos sultingos, raudonos. 
Nuo vieno medžio galima gauti 5— 
10 svarų kavos. 

Daug padirbėti reikia, kol iš tų 
grūdų gauna kavos. Pirmiausia ren- 
ka kavos uogas ir džiovina jas sau- 
lėje. Išdžiovinus tas uogas, tam tik- 
ru prietaisu pašalinama mėsos, o 
likusias sėklas mirko visą parą van- 
deny ir vėl džiovina saulėje. Padžiū- 
vusios sėklos darosi žalsvos. Taip 
priruoštą kavą parduoda. Sandėliuo- 


se kavos sėklas atrenka ir suskir- 
sto rūšimis. 
Kavos prekyba labai išplitusi. 


Vien Europa kasmet suvartoja ka- 
vos kokį šimtą milijonų kilogramų. 

Greitumo rekordai. Nus- 
krido per valandą italų lakūnas 
Agello 709,2 kil., reiškia, per sekun- 
dę 194 metrus. 

Nuplaukė amerikietis Peter Fick 
100 metrų per 56,6 sek. per va- 
landą—6!/> klm. 

Nuėjo italas A'timani 1000 me- 
trų per. 3 min. 35 sek., per valan- 
dą nueitų 15 klm. 

Nubėgo amerikietis Placock 100 
metrų :per 10,2 sek., per valandą 
nubėgtų 35 klm, 

Nuvažiavo dviračiu prancūzas 
Michord 500 metrų per 29,8 sek., 
pervalandą važiuodamas tokiu grei- 
čiu nuvažiuotų 62 klm. 283 metrus. 

Slydėm (nartom) austras Gasperį 
per valandą nušliaužė 136 kilome- 
trus. 

Motociklu vokietis Henne nuva- 
žiavo per valandą 246 kil. 238 me- 
trus. 

Automobiliu anglas Campbella 
per valandą nuvažiavo 485 kilome- 
trus. 

Kaip matome, greičiausia susisie- 
kimo priemonė yra orlaivis ir di- 
džiausias greičio rekordas žmogaus 
pasiektas—709 klm. per valandą. 

Kuo gražinti veidą? Daž- 
nai žmonės, ypač mergaitės veidui 
gražinti vartoja įvairius tepalus, ku- 
rie brangiai kaštuoja ir be to dar 
gadina veidą. 

Patartina vartoti šjas namines 
kosmetikos priemones: svogūną, pa- 
midorą ir agurką. 

Kas turi nesveiką ar kuo nors 
sužaluotą veido odą, tegul valgo 
kasdien žalių svogūnų. Svogūnų sy- 
vai valo kraują ir retina jį. Tuo 
būdu padeda odai, ypač veido, kuri 
yra daug jautresnė. 

Dar geresnė gražinimo priemo- 
nė yra pamidoras. Prieš gulant rei- 
kia nusiprausti šiltu vandeniu ir, per- 
piovus pamidorą pusiau, ištrinti jo 
syvais veidą. Pamidoro syvai tegul 
džiūną ant veido. Kitą dieną, ryte, 
reikia nusiprausti šiltu vandeniu. Ir 
taip padirbėjus keletą dienų, sa- 
vaitę, veido oda pasitaisys ir taip 
išgrožės, kad sunku bus ir pažinti. 

Gera priemonė taip pat yra švie- 
žių agurkų tepalas. 

Reikia nulupti agurką, išimti sėk- 
las, išspausti vandenį, supiaustyti 
į gabalusir išvirti dažnai maišant. lš- 
virus, reikia perkošti pro rūbą ir 
dar kartą išvirti, kad tepalas - sutir- 
štėtų. 

Ataušius reikla sumaišyti su la- 
nolina, išdėstyti į mažas medines 
skrynutes ir padėti, kur nors šaltoje 

vietoje. Vakare reikia plonai ištep- 
ti veidą rankas ir eiti gulti. Ryte 
nusiprausti šiltu vandeniu. Panašiai 
padarytas iš obuolių, arbuzo ir kitų 
vaisių tepalas, taip pat gerai valo 
odą ir gražina veidą. 

Zinoma, tie tepalai turi būti ge- 
rai pagaminti, blogi tepalai gali pa- 
kenkti. 


Karštas garsas. Kiekvienas 
žino, kad galima nusideginti ugni- 
mi, bet kad būtų galima nusideginti 
garsu, tai šitam nelabai kas norės 
tikėti. Bet taip yra. Garsas, kurį 
mes savo ausimis girdim, yra oro 
virpėjimas. Oras vėl virpa, sujudin- 
tas kokios nors medžiagos, sakysim, 
žmogaus ar kokio gyvulio gerklės 
stygų, vėjo, smūgio ir t. t. Bemaž 
kiekvienas smarkesnis judėjimas su- 
kelia oro bangas, kurias mūsų au- 
sies nervai pagauna, 


Oro virpėjimas būna ne vieno- 
das Jei oras virpa labai greitai, tai 
tą virpėjimą mūsų ausis atjaučia, 
kaip aukštą toną, jei virpa pamažu, 
tai mes jį jaučiame, kaipo žemą 
toną. 

Mūsų ausis jaučia tik tokius oro 
virpėjimus, kurie nėra retesni kaip 
21 kartus per sekundę, ir ne dažnes- 
ni, kaip 20.000 kartų per sekundę. 
Jeigu oras virpa lėčiau arba grei- 
čiau, kaip čia nurodyti skaičiai, mū- 
sų ausis jau tokio virpėjimo ne- 
girdi. 

Nesenai mokslininkams pavyko 
elektros, vadinamos kintamos sro- 
vės, pagalba padaryti virpėjimus iki 
300.000 per sekundę ir dar daugiau. 
Zinoma, tokio virpėjimo žmogaus 
ausis jau nejaučia. Bet užtai, jei 
paimti virpančią tokiu greitumu vielą 
grynais pirštais, tai pirštai apside- 
ginama. Jeigu tą vielą prikišti prie 
stiklo, tai ji stiklą piauna lyg koks 
piūklas, palikdama baltus smulku- 
čius miltelius. Jei įdėti į vandenį 
gyvo sidabro ir įleisti šilaip virpan- 
čias vielas, tai vanduo taip susimai- 
šo su gyvu sidabru, kad pasidaro 


JAUNIMO DRAUGAS 333 


juodas skystimas, kuriuo galima ra- 
šyti, kaip rašalu. Tokiu būdu galima 
sumaišyti žibalą ir įvairius riebalus 
su vandeniu taip, kad pasidaro vie- 
nodas skystimas, kuris visiškai ski- 
riasi nuo tų dalykų, iš kurių jis pa- 
darytas. Galima tokiu pat būdu su- 
maišyti vandenį su švinu į visai ki- 
tonišką, nei į šviną, nei į vandenį 
nepanašų, skystą daiktą gauti. 

Tikimasi, kad šitas išradimas ga- 
lima bus gerai panaudoti įvairiems 
anpami ir naujų medžiagų gamy- 

ai. 

Nepaprastai veikia koks greitas 
virpėjimas ir gyvius. Jei įleisti vir- 
pančias šituo virpėjimu vielas van- 
denin, tai visi gyviai nuo didžiausių 
iki mažiausių žūva. Taigi, šituo būdu 
labai gerai ir patogiai galima steri- 
lizuoti (apvalyti nuo visų bakterijų 
jr mikrobų) vandenį, pieną ir kitus 
skystimus. Dabar visa tai yra da- 
roma šildymu bei virinimu. Tačiau 
virinimas pakeičia kai kurių skysčių, 
pavyzdžiui, pieno, savumus ir šiaip 
brangesnis. 

Be to, tikimasi šitą išradimą pa- 
vartoti kai kurių ligų, pavyzdžiui, vė- 
žio ir kitų piktų skaudūlių gydy- 
mui, 

Lokiai. Lietuvoje lokiai jau iš- 
nyko. Senesnieji žmonės apie lokius 
dar moka papasakoti įvairių juo- 
kingų nuotykių. 

Kartą pagirio ūkininkui dingo 
juodas jautis. Seimininkas, bijoda- 
mas, kad vilkai jaučio nepapiautų, 
nubėgo ieškoti. Paėmęs šaką, pasi- 
leido į krūmus. Tik žiūri prie kel- 
mo guli kažkas juodas. Manė, kad 
jautis. Tyliai priselino ir drožė rykš- 
te per strėnas. Vietoj jaučio pašo- 
ko lokis ir spruko į krūmus. 

Anksti rytą šeimininkas su ber- 
nu nuėjo į mišką jaučio ieškoti, kurį 
rado gyvą ir sveiką. Taip pat jie 
rado ir... negyvą lokį, kuris nugai- 
šo iš baimės, kai jam šeimininkas 
sukirto netikėtai rykšte per kailį ir 
suriko į ausį. 

G 


Įrašę į tuščius langelius raides, gausime tryjose eilėse po keturius 
žodžius kiekvienoj eilėj, kiekvieną žodį iš keturių balsių. Žodžiai susidarys, 
skaitant raides ta kriptimi, kaip eina laikrodžio rodyklė, aplink užimtą 
langelį. 

Žodžių reikšmės: 

I. Artojaus pėdsakas, pavargusio žmogaus veiksmas, veiksmcžedžio 
csamasis laikas 3 asmuo, mūsų krašto augalas. 

II. Maloniausias vaiko žodis, veiksmažodžio csamasis laikas 3 asmuo, 
gudrus žvėriukas, moteriškos giminės įvardis. 

IH. Veiksmažodžio esamasis laikas 3 asmuo, be to veiksmažodžio žmo- 
gus būtų nelaimingas, namų galva, panašus žodis šauksmininke, įvardis. 


B. R. G t. 
2. Uždavinys. 


Ant kapo mirusio gilioje senovėje garsaus graikų matematiko Diofanto 
buvo toks parašas: 

Praeivi! Po šituo akmeniu ilsisi Diofanto mirusio žiloje senatvėje kūnas. 
Per !/¢ dalį savo ilgojo gyvenimo buvo vaikas, 1/12 jaunikaitis. Per !/7 savo 
gyvenimo sekančią dalį buvo nevedęs. Jam vedus po 5 metų susilaukė sū- 
naus, kuris gyveno du kart trumpiau, negu tėvas, Sūnui mirus, po 4 metų 
užmigo amžinu miegu Diofantas, artimų apraudotas. Pasakyk, jei moki skai- 


čiuoti, kiek metų turėdamas mirė? 
Stasys 2 t. 

3. Uždavinys. 
C 


= 


Ą! S aaen : B 


Du bokštai AC ir BD vienas 40 metrų aukščio, antras — 30 metrų 
pastatyti vienoj ir kitoj šaltinio pusėje. Nuotolis tarp bokštų — 50 metrų. 

Iš abiejų bokštų viršūnių tuo pačiu laiku ir vienodu greitumu nusilei- 
džia į šaltinį du paukščiei. 

Koks yra nuotolis tarp šaltinio ir abiejų bokštų, jeigu paukščiai pasiekia 


vandenį tuo pačiu laiku? 


Liūtas, vilkas ir šuo, pagavę aviną, ėmė jį draskyti Ir ėsti. Vienas liūtas 
suėstų jį per valandą, vilkas — per keturias valandas, o šuo — per šešias 
valandas. 

Po kurio laiko avinas bus suėstas? 


os 


Kambaryjė yra keturi kampai. Kiekvienam kampe sėdi katinas. Prieš 
kiekvieną katiną sėdi trys katinai. Ant kiekvieno katino uodegos sėdi vienas 
katinas. 

Kiek katinų yra kambaryje? 

N. B. Savininkei buvo jų permaža. 


ee 


Baigiam konkursą. Sprendėjams bus paskirtos įdomios dovanos. 


Galvosukių sprendimus prašome siųsti tiktai ligi š. m. lapkričio mėn, 
15 dienos. 


Kampininkas 2 t. 


4. Uždavinys. 


5. Uždavinys. 


Senos panos kambarys. 


DĖMESIO! 

Ko čia juoktis? 


— Pasakyk, Petreli, kada tavo motina 
laimingiausia? 

— Pirmo, ponas mokytojau, kada tėve- 
lis gauna algą ir atneša pinigų! 


(OKO) 


— Panele Rože, ar galiu tikėtis, kad 
išmoksi mane mylėti? 
— Deja, tamstai to žadėti negaliu! 


— Taip ir aš maniau, kad esi jau per 
sena ir todėl nepajėgsi išmokti! 


OJO) 


— Tamsta įsilaužei Piniginio kamba- 
rin ir dar dieną. Ar gali pasiaiškinti, ko- 
dėl taip darei? — klausia teisėjas kalti- 
ninką. 2 

— Ponas teisėjau, kitaip negalėjau 
pasielgti, nes ponas Piniginis visą naktį 
būna namie, 

(OJO) 


— Žinai, Maryte, vyras, už kurio aš 
ištekėsiu, turi būti didvyris. 

— Be reikalo, Onyte, juk dar taip 
baisiai neatrodai. 


© 


Panelė vakare meldžiasi 

— Viešpatie, netrokštu sau nieko, tik 
vieno prašau Tave, duok mano mamytei 
kuo greičiausiai žentą... 


(OJO) 


Atvykes po atostogų studentas ieško 
kambario. Ateina pas senute, kuri turi iš- 
nuomoti du kambariu, ir klausia kainos. 


— Šis kambarys kaštuoja 30 auks., 
o anas 35 auksinus. 

— Koks gi tarp jų skirtumas?--klau- 
sia studentas. 

— Tas antrasis kambarys—su visais 
patogumais, yra netgi pelėms gaudyti 
slastai ir blakéms mušti lazdutė! 


(OJO) 


Redaktorius ir leidėjas Antanas Juknevičius. 


— Pasakyk, šeimininke, kiek jūsų 
karvė turi metų, klausia atvykęs sodžiun 
miestietis? 


— Vos tik du metu teturi. 

— Iš ko taip tiksliai pažįstate? 

— Iš ragų, pone! 

— Ištikro jinai turi du ragu, —numyke 
sau miestietis... 


(OJO 
— Ar ištikro kaltinamąjį nutvėrė po- 
licininkas, laužiant duris, — klausia tei- 
sėjas. 


— Netiesa, ponas teisėjau, aš jau 
ėjau iš krautuvės, kai atėjo policininkas. 


OJO 


— Sakyk, tamsta, į ką panaši yra 
medicina? 
— Į bulvių lauką: visi jos vaisiai guli 
žemėse. 
(OO) 


— Išsivaizdink, Tamsta, — kalba jau- 
na moteriškė savo draugei, — mano vyras, 
gulėdamas lovoj iki 3 val., skaito laikraš- 
čius. 

— Baisus daiktas! Ir dar yra tokių, 
kurie drįsta tvirtinti, kad spauda suartina 
žmones. 


(OJO) 


— Tamsta elgetauni ir sakaisi esąs 
neregis, o kodėl tamsta skaitai laikraščius? 

— Aš laikraščių neskaitau, aš tik pa- 
veikslėlių Žiūriu. 


© 


Mokytojas aiškino mokiniams apie 
gailestingumą. Išdėstęs pamoką klausia 
mokinj: 

— Pasakyk man, jei aš eidamas keliu: 
sutikęs nuvargusį asilą, šeimininko pla- 
komą, neleisiu jo plakti, kokie manyje 
kils jausmai tam asilui? 

— Broliška meilė, ponas mokytojau,— 
paaiškino mokinys 

OJO) 


Pilietis, atėjęs į draudimo įstaigą, 
klausia: 

— Kiek gaučiau, ponas direktoriau, ` 
jei ryt sudegtų mano namai? 


— Penkerius metus kalėjimo ir pro- 
tokolą, — atsakė direktorius. 


(OLO) 


„RUCH“ spaustuvė Vilniuje. 


